Ο βρώμικος πόλεμος του Ερντογάν -\nΑρχική » Ο βρώμικος πόλεμος του Ερντογάν\nΟ βρώμικος πόλεμος του Ερντογάν\nτης Laura-Maϊ Gaveriaux, από το Άρδην τ. 105, Ιούλιος-Σεπτέμβριος 2016\nΑπό το φθινόπωρο του 2015, τα αντίποινα που ασκούν οι τουρκικές δυνάμεις, μετά τις μάχες με την πολιτοφυλακή του PΚΚ (Κόμμα των Εργαζομένων του Κουρδιστάν), αφανίζουν τη νοτιο-ανατολική Τουρκία. Πολλές πόλεις έχουν καταστραφεί και οι μαρτυρίες που έχουν συλλεχθεί επί τόπου αναφέρονται σε σοβαρές βιαιοπραγίες κατά του πληθυσμού.\nΤο φως του ήλιου πλημμυρίζει τη μεγάλη πλατεία του Σιλόπι, πόλη 80.000 κατοίκων, στα νοτιο-ανατολικά της Τουρκίας, σε απόσταση μικρότερη από δεκαπέντε χιλιόμετρα από τα σύνορα με το Ιράκ και τη Συρία. Ανάμεσα στον Δεκέμβριο 2015 και τον Ιανουάριο 2016, οι τουρκικές δυνάμεις ασφαλείας επιτέθηκαν με βιαιότητα στον πληθυσμό και τους μαχητές του Κόμματος των Εργαζομένων του Κουρδιστάν (PKK), ενός σχηματισμού που υποστηρίζει τη δημοκρατική συνομοσπονδία και διεκδικεί την αυτονομία των πλειοψηφικά κουρδικών περιοχών. Οι μάχες εκτυλίχθηκαν κεκλεισμένων των θυρών: αφού υπεβλήθη επανειλημμένα σε μεγάλης διάρκειας απαγόρευση κυκλοφορίας, όπως και πολλές άλλες πόλεις, το Σιλόπι απομονώθηκε επί τριάντα επτά ημέρες.\nΣε όλη τη χώρα, συστηματικές επιθέσεις βάζουν σαν στόχο τις δυνάμεις της τάξης, ακόμα και μέσα στην Κωνσταντινούπολη και την Άγκυρα, και ενισχύουν την καταστολή, που επιφέρει νέα αντίποινα. Έτσι, στις 10 Ιουνίου, μια ριζοσπαστική οργάνωση, που έχει αποσχισθεί από το PKK, τα «Γεράκια της Ελευθερίας του Κουρδιστάν», διεκδικούσε την έκρηξη ενός παγιδευμένου αυτοκινήτου εναντίον αστυνομικών, στην Κωνσταντινούπολη. Λίγες ημέρες νωρίτερα, η κυβέρνηση είχε ψηφίσει ένα νόμο που διευκόλυνε την άρση ασυλίας ορισμένων βουλευτών, με σκοπό να φιμώσει τους 49 βουλευτές του Δημοκρατικού Κόμματος των Λαών ( HDP).\nΕτούτο το ανοιξιάτικο πρωινό, η ατμόσφαιρα παραμένει τεταμένη στο Σιλόπι. Οι συχνές διελεύσεις των τεθωρακισμένων της τουρκικής αστυνομίας και το ελικόπτερο που περιπολεί στον ουρανό υπενθυμίζουν ότι ο πόλεμος δεν είναι μακριά. Ουρές σχηματίζονται μπροστά σε δύο δημόσιους υπάλληλους, που έχουν καταφθάσει με το λυόμενο τραπεζάκι τους και τη γραφομηχανή τους. Αυτές τις ημέρες έχουν περισσότερη δουλειά από ό,τι συνήθως. Ο κόσμος έρχεται να τους δει, άλλος για μια αίτηση για το σπίτι του που έχει καταστραφεί, άλλος για να στείλει μια επιστολή στον διευθυντή των φυλακών, άλλος για να δηλώσει έναν θάνατο.\nΗ κ. Ρισκίγιε Σεφλέκ, γύρω στα εξήντα, κατοικεί στην καρδιά της περιοχής όπου διεξήχθησαν οι συγκρούσεις. «Το άρμα που βρισκόταν πίσω από το σπίτι στόχευε το τζαμί. Αλλά το βλήμα διαπέρασε το σαλόνι!» Κάτω από το δαντελένιο λευκό μαντήλι της, που οι Κούρδισες φοράνε στα μαλλιά τους, το βλέμμα της δείχνει κουρασμένο. Μας υποδέχεται στον κήπο, με τον σύζυγό της, τις κόρες της και τα εγγόνια της. Το ένα από τα αγόρια μεταφέρει καινούργια ρούχα που επιθεωρεί η οικογένεια. «Είναι για τον Τερνέρ, τον εγγονό μου», εξηγεί η κ. Σεφλέκ με ύφος σοβαρό. «Είναι 16 χρονών και βρίσκεται στη φυλακή. Προηγουμένως, έμεινε στο νοσοκομείο για τρεις εβδομάδες, γιατί μία σφαίρα τον τραυμάτισε στον γοφό». Ο έφηβος δεν ανήκε στην πολιτοφυλακή. Προφανώς, παγιδεύτηκε μέσα στις συγκρούσεις, όπως όλοι οι κάτοικοι του Σιλόπι, αποκλεισμένοι μέσα στην πόλη τους που έχει μεταβληθεί σε ποντικοπαγίδα.\nΣυλλέξαμε πολλές παρόμοιες μαρτυρίες, σε όλες τις πόλεις του τουρκικού Κουρδιστάν που επισκεφθήκαμε. Παντού, η ίδια διαπίστωση. Η ειρηνευτική διαδικασία ανάμεσα στις τουρκικές αρχές και το PKK, που εγκαινιάστκε το 2009, με σκοπό να βάλει τέλος σε μία σύγκρουση που ξεκίνησε το 1984 και μετράει πάνω από 40.000 νεκρούς, έχει ναυαγήσει. Για τον Τούρκο πρόεδρο, Ρετζέπ Ταγίπ Ερντογάν, και τον καινούργιο πρωθυπουργό του, Μπιναλί Γιλντιρίμ, διορισμένο στις 24 Μαΐου 2016, «δεν υφίσταται πλέον καμία δυνατότητα διαλόγου με το PKK». Το λεξιλόγιό τους δεν αφήνει καμιά αμφιβολία: «εκκαθάριση», «εκμηδενισμός», «τελική νίκη».\nΤην Άνοιξη του 2013, οι συνομιλίες είχαν οδηγήσει στην οπισθοχώρηση των Κούρδων μαχητών στο Ιράκ· ωστόσο, δεν άντεξαν μετά τις εξελίξεις του εμφυλίου πολέμου στη Συρία. Η ένταση αναζωπυρώθηκε κατά τη διάρκεια των μαχών στο Κομπάνι, όπου αντιπαρατέθηκαν οι συριακές δυνάμεις των Κούρδων, που πρόσκεινται στο PKK, με την Οργάνωση του Ισλαμικού Κράτους (Ο.Ι.Κ.). Στις κουρδικές πόλεις, πολλές διαδηλώσεις καταγγέλλουν την παθητικότητα της τουρκικής κυβέρνησης, η οποία κατηγορείται για συνεργασία με την Ο.Ι.Κ. Στις 20 Ιουλίου 2015, μια ενέργεια, που αποδόθηκε στην τελευταία, προκάλεσε 33 νεκρούς και περί τους 100 τραυματίες, ανάμεσα στους Τούρκους και Κούρδους σοσιαλιστές νεολαίους, που είχαν συγκεντρωθεί στο πνευματικό κέντρο του Σουρούτς, κοντά στα συριακά σύνορα, και ετοιμάζονταν να ξεκινήσουν για το Κομπάνι, για να συνδράμουν στην ανοικοδόμησή του. Οι διαδηλώσεις πολλαπλασιάστηκαν· δύο ημέρες μετά τη δολοφονική ενέργεια, το PKK, κατηγορώντας την Άγκυρα για συνενοχή με τους τζιχαντιστές, σκότωνε δύο αστυνομικούς στο Τσεϊλανπινάρ, στον Νότο, κοντά στα συριακά σύνορα. Αυτό άρκεσε στις τουρκικές αρχές για να εξαγγείλουν έναν «πόλεμο ενάντια στην τρομοκρατία», που υποτίθεται ότι στόχευε ταυτόχρονα την Ο.Ι.Κ. και το PKK, αλλά κατευθυνόταν πρωτίστως ενάντια στις κουρδικές δυνάμεις.\n«Εδώ έχει γίνει κατεχόμενη περιοχή»\nΉδη από τον Σεπτέμβριο του 2015, τα περισσότερα προπύργια των Κούρδων γνώρισαν συμπλοκές που ολοένα επιδεινώνονταν. Στις αρχές Δεκεμβρίου, στο Σιλόπι, οι ομάδες του Κινήματος της πατριωτικής επαναστατικής νεολαίας (YDG-H) έσκαψαν αρχικά χαρακώματα στους δρόμους και ύψωσαν οδοφράγματα «για να προστατευθούν από την τουρκική αστυνομία», διακηρύσσοντας ταυτόχρονα την αυτονομία της πόλης. Οι νεαροί πολιτοφύλακες αντικαταστάθηκαν σύντομα από έμπειρους μαχητές που κατέφθασαν από το Ιράκ, και συγκεκριμένα από το όρος Καντίλ, όπου βρίσκεται το στρατηγείο του PKK. Αυτές οι εξεγέρσεις των πόλεων προκάλεσαν την επέμβαση 10.000 στρατιωτών του τουρκικού πεζικού, με την υποστήριξη τεθωρακισμένων και ελικοπτέρων. Παντού, τα μπλόκα εγκαταστάθηκαν μόνιμα αφήνοντας ελεύθερο το πεδίο στην καταστολή. «Η απαγόρευση κυκλοφορίας μεταβλήθηκε σε μηχανή καταστροφής των πόλεων», δηλώνει ο βουλευτής Φερχάτ Εντσού, μέλος του HDP. Μόλις τελειώνει μια φάση των συγκρούσεων στις πόλεις και αποσύρονται οι πολιτοφύλακες του PKK, οι κουρδικές δημοτικές αρχές βρίσκονται στην πρώτη γραμμή των αντιποίνων εκ μέρους της εξουσίας. Πολλοί δήμαρχοι που πρόσκεινται στο HDP έχουν συλληφθεί, όπως στο Σιλόπι η κ. Εμινέ Εσμέρ, που φυλακίστηκε και αντιμετωπίζει κατηγορίες για «υποκίνηση σε ένοπλη εξέγερση εναντίον της κυβέρνησης».\nΠολλοί κάτοικοι της νοτιο-ανατολικής Τουρκίας είναι πεισμένοι πως ο Ερντογάν είναι συνδεδεμένος με την Ο.Ι.Κ. και πως υπάρχει ακόμα και μια συμφωνία με αυτή την οργάνωση ώστε να αναχαιτισθούν οι κουρδικές διεκδικήσεις. Η ενέργεια που πραγματοποιήθηκε τον Οκτώβριο του 2015, στη διάρκεια μιας συγκέντρωσης του HDP, στην Άγκυρα, που οδήγησε στον θάνατο 97 ατόμων, χωρίς ποτέ να εντοπιστούν ή να συλληφθούν οι δράστες, ενίσχυσε αυτή την υποψία. Το ίδιο ισχύει και με τις διώξεις εναντίον δύο δημοσιογράφων της εφημερίδας Τζουμχουριέτ, οι οποίοι συνελήφθησαν και καταδικάστηκαν με την κατηγορία της «διασποράς κρατικών μυστικών», όταν έδωσαν στη δημοσιότητα ένα βίντεο που άφηνε να φανεί ότι οι τουρκικές μυστικές υπηρεσίες εφοδίαζαν με οπλισμό τους Σύρους ισλαμιστές. Μάλιστα, σύμφωνα με κάποιες μαρτυρίες, τζιχαντιστές βρίσκονται στο πλευρό των κυβερνητικών δυνάμεων κατά τη διάρκεια των συγκρούσεων. «Δεν μιλούσαν τουρκικά, ίσως αζέρικα. Είχαν μακριές γενειάδες και έμοιαζαν με τους ανθρώπους του ISIS», αναφέρει ο κ. Αμπντουλκερίμ, κάτοικος του Σουρ, που λέει επίσης ότι είδε ξαφνικά κάποιους άνδρες να προσεύχονται μέσα στο σαλόνι του. Ο ίδιος είχε εγκαταλείψει το σπίτι του, γιατί δεν μπορούσε να υποφέρει τα δακρυγόνα που είχαν πλημμυρίσει την ατμόσφαιρα για πολλές εβδομάδες, και επέστρεψε αιφνιδίως για πάρει την ταυτότητά του.\nΤίποτα δεν μας επιτρέπει να υποστηρίξουμε τεκμηριωμένα αυτούς τους ισχυρισμούς. Ωστόσο, πολλοί παρατηρητές και διπλωμάτες έχουν ασκήσει κριτική για την ευκολία με την οποία οι υποψήφιοι τζιχαντιστές, καθώς και τα φορτηγά που μεταφέρουν λαθραίο πετρέλαιο, διέσχιζαν τα σύνορα με τη Συρία. Επί πλέον, οι ειδικές δυνάμεις της PÖH και της JÖH (αστυνομία και χωροφυλακή) πήραν μέρος στις επιχειρήσεις, όπως μαρτυρούν οι ρατσιστικές και σεξιστικές επιγραφές που άφησαν πίσω τους, με την υπογραφή τους, στους τοίχους των πόλεων. Έτσι, μπορούμε να διαβάσουμε στο Σιλόπι: «Αγαπημένη μου Τουρκία, σε καθαρίζουμε, στο όνομα του Θεού: είμαστε η JÖH, ήρθαμε για να σας στείλουμε στην κόλαση!» Ή, πάλι, αυτές οι εκκλήσεις σε βιασμό των κουρδισών: «Ήρθε η σειρά μας να σας εκπαιδεύσουμε! – PÖH»· «Ε, κορίτσια, είμαστε εδώ, εσείς πού είστε;– JÖH».\nΣύμφωνα με πληροφορίες που συλλέξαμε επί τόπου, από τοπικούς δημοσιογράφους και βουλευτές του HDP, είναι επίσης πολύ πιθανό ότι η Ζιτέρν, η υπηρεσία πληροφοριών και αντιτρομοκρατίας της χωροφυλακής, ξαναέκανε την εμφάνισή της ενώ λέγεται ότι είχε διαλυθεί. Αυτή η παράνομη ομάδα, οργανωμένη σε πυρήνες αποτελούμενους από χωροφύλακες, στρατιωτικούς και μέλη της ακραίας εθνικιστικής οργάνωσης των Γκρίζων Λύκων, διέπραξε πολλές σφαγές Κούρδων κατά τη δεκαετία του 1990. Άφησε τα ίχνη από το πέρασμά της με τις παρακάτω επιγραφές στου τοίχους του Σουρ: «Τρέμετε, οι λύκοι λατρεύουν το αίμα!»\nΟι μέθοδοι που χρησιμοποιούν ενάντια στου Κούρδους πολίτες είναι ίδιες εδώ και είκοσι χρόνια, και οι ομάδες που ανήκουν στη Ζιτέρν έχουν μια δραστηριότητα που υποστηρίζεται από τα κοινωνικά δίκτυα. Δημοσιεύουν φωτογραφίες Κούρδων μαχητών κομματισμένων από βλήματα ή καμένων με βενζίνη. Με ιδιαίτερη λύσσα αντιμετωπίζονται τα κορμιά των γυναικών.\nΤο τουρκικό Ίδρυμα για τα Ανθρώπινα Δικαιώματα (TIHV) αναφέρεται σε 300 ή 400 νεκρούς και 600.000 εκτοπισμένους. Ήδη από τα τέλη Ιανουαρίου 2016, η Διεθνής Αμνηστία κατηγορούσε την τουρκική κυβέρνηση για το ότι η επίθεσή της έβαζε σε κίνδυνο «τη ζωή 200.000 ατόμων περίπου»· η οργάνωση θεωρούσε αυτή την επίθεση «συλλογικά αντίποινα». Στο Σουρ –την παλιά οχυρωμένη πόλη του Ντιγιαρμπακίρ, το οποίο θεωρείται πρωτεύουσα του τουρκικού Κουρδιστάν–, η μισή δυτική πόλη άδειασε από τους κατοίκους της. Κατεστραμμένη κατά 70%, παραμένει δύσκολα προσπελάσιμη. Την 1η Απριλίου, μία ημέρα μετά από μία ενέργεια που κόστισε τη ζωή σε επτά αστυνομικούς και λίγο καιρό πριν την παραίτησή του, ο πρωθυπουργός, Αχμέτ Νταβούτογλου, επισκέφθηκε την πόλη συνοδευόμενος από μια εντυπωσιακή συνοδεία φρουρών. Εκεί εκθείασε το σχέδιο αποκατάστασης του προέδρου Ερντογάν για τις κατεστραμμένες περιοχές: «Θα μεταβάλουμε το Σουρ στο νέο Τολέδο!», αναφώνησε. Ακολουθούν χειροκροτήματα από τη σύναξη, που είναι αυστηρά επιλεγμένη. Λίγο πιο μακριά, νεαρά γκαρσόνια στέκονται όρθια μπροστά στην οθόνη της τηλεόρασης ενός εστιατορίου, εμβρόντητα, απαθή. Επρόκειτο για την πόλη τους, τη ζωή τους, που υπόσχονταν να την ισοπεδώσουν, ανάμεσα σε κραυγές θριάμβου.\nΑφού τέλειωσε η ομιλία και αποχώρησαν οι επίσημοι, οι κάτοικοι του Ντιγιαρμπακίρ επέστρεψαν στην καταπιεστική ρουτίνα τους που συνίσταται σε ελέγχους σε κάθε διασταύρωση – όταν καταφέρνουν να φτάσουν στο σπίτι τους. «Εδώ έχει γίνει κατεχόμενη περιοχή!» φωνάζει αγανακτισμένος ο κ. Γκαφούρ Σ. Και όμως, πρόκειται για έναν καθηγητή φιλολογίας που συνήθως είναι ήρεμος άνθρωπος. Κάθε πρωί διασχίζει τα αστυνομικά μπλόκα στην είσοδο του Σουρ για να πάει να διδάξει σε ένα από τα δύο μοναδικά σχολεία που δεν έχουν καεί. Καθημερινά, υποβάλλεται σε σωματική έρευνα, υποχρεώνεται να γδυθεί από τη μέση και πάνω και να απαντήσει στις ερωτήσεις των ίδιων αστυνομικών, που τον γνωρίζουν. Έχει την οικονομική άνεση να ζήσει σε μια σύγχρονη πόλη· με δέκα χρόνια προϋπηρεσία, θα μπορούσε να ζητήσει μετάθεση. Αλλά αυτός αρνείται: «Δεν θα εγκαταλείψω αυτά τα παιδιά. Το Σουρ είναι ήδη η πιο φτωχή περιοχή του Ντιγιαρμπακίρ. Δίνουν τις ίδιες εξετάσεις με όλους τους άλλους μαθητές της Τουρκίας· αυτοί οι άλλοι όμως δεν έχουν τις βόμβες να πέφτουν πάνω στα σπίτια τους. Πού είναι η ισότητα στο εκπαιδευτικό σύστημα ανάμεσα στους Τούρκους της δύσης και τους Κούρδους; Όλα αυτά τα παιδιά μπορούν να γίνουν μηχανικοί. Το μόνο που χρειάζονται είναι να τους δώσουμε την ευκαιρία». Ο καθηγητής Σ. ανήκει σε εκείνη τη γενιά που γνώρισε τους εκφοβισμούς της αστυνομίας όταν μιλούσε κουρδικά στον δρόμο, ή που έβλεπε τους παππούδες της να στέλνονται στο νοσοκομείο επειδή δεν μπορούσαν να εκφραστούν στα τουρκικά. Και σήμερα, όπως όλοι οι κάτοικοι του τουρκικού Κουρδιστάν, υφίσταται και πάλι περιορισμούς στις κινήσεις της.\nΚτίρια γκρεμισμένα, πτώματα απανθρακωμένα\nΑπό τη στιγμή που ξανάρχισε ο πόλεμος, όλοι οι δρόμοι του Μποτάν (έτσι ονομάζουν οι Κούρδοι της Τουρκίας την περιοχή τους) είναι σπαρμένοι με μπλόκα. Η διέλευση των ταξιδιωτών εξαρτάται από την καλή διάθεση των αστυνομικών. Τους τελευταίους μήνες, για να πάει κάποιος από το Ντιγιαρμπακίρ στο Σίζρε, πρέπει να υπολογίζει ότι θα χρειαστεί επτά ώρες αντί για τις τέσσερις υπό κανονικές συνθήκες. Από τον Δεκέμβριο 2015, οι απαγορεύσεις κυκλοφορίας, που μπορούν να διαρκέσουν πολλές εβδομάδες, μπαίνουν σε ισχύ ανάλογα με το επίπεδο της βίας ή τα κέφια των αρχών. Μπορέσαμε να μπούμε στο Σίζρε μετά τις μάχες. Αντικρίσαμε ένα τοπίο κατεστραμμένο, κατοίκους τραυματισμένους και μια προβληματική ασφάλεια. Από τη συνοικία του Κούντι, στην αριστερή όχθη του Τίγρη, δεν είχαν απομείνει παρά σκελετοί κτιρίων που είχαν καταρρεύσει, μάρτυρες του συστηματικού σφυροκοπήματος στις κολόνες των κτιρίων από βλήματα αρμάτων μάχης. Το 80% της κατοικημένης επιφάνειας πρέπει να έχει καταστραφεί.\nΠολλούς μήνες μετά την άρση του αποκλεισμού, δεν είναι σπάνιο γι’ αυτούς που έρχονται να αναζητήσουν προσωπικά τους αντικείμενα κάτω από τα ερείπια του σπιτιού τους να ανακαλύπτουν υπολείμματα πτωμάτων. Ανάμεσα στις βιαιοπραγίες που αναφέρονται, που διεπράχθησαν στη διάρκεια των 79 ημερών απόλυτης απομόνωσης, τα «υπόγεια της αγριότητας» σημάδεψαν ιδιαίτερα τα πνεύματα. Τουλάχιστον δύο περιπτώσεις έχουν καταγραφεί· και στη μία και στην άλλη, τριάντα περίπου άτομα παγιδεύτηκαν μέσα στα κτίρια που βομβαρδίζονταν για μέρες, ακόμα και για εβδομάδες. Οι τουρκικές δυνάμεις εμπόδιζαν τη βοήθεια να πλησιάσει, αφήνοντας τους τραυματίες να υποκύπτουν ο ένας μετά τον άλλον. Στο τέλος των «αντιτρομοκρατικών επιχειρήσεων», δεν βρέθηκαν παρά απανθρακωμένα πτώματα, ανάμεσα στα οποία και παιδιά. Οι συγγενείς των θυμάτων υποχρεώθηκαν να δώσουν δείγματα DNA για να ταυτοποιηθούν τα θύματα. Έφυγαν με μια πλαστική τσάντα στα χέρια, «πέντε κιλά με καμένα οστά και σάρκες», διηγείται αποσβολωμένος ένας δεκαεφτάχρονος, μιλώντας για τον πατέρα του.\nΌταν μπαίνουμε στο υπόγειο της οδού Μποσταντσί, προσπελάσιμη ακόμα στις 24 Μαρτίου, η μυρωδιά καμένης σάρκας παραμένει ακόμα στην ατμόσφαιρα· αδύνατον να αναπνεύσουμε. Ίχνη στο πάτωμα σχηματίζουν το περίγραμμα ενός ανθρώπου. Παραπέρα, κάτι που μοιάζει με υπόλειμμα παιδικού οστού, ξεχασμένο πάνω στις στάχτες. Ο αποκλεισμός που πλήττει τους Κούρδους της Τουρκίας εδώ και οκτώ μήνες άγγιξε τον παροξυσμό σε αυτό το οστεοφυλάκιο που δεν θα μπορέσει καν να γίνει χώρος μνήμης: όταν φύγαμε, ισοπεδώθηκε ολοκληρωτικά. Εάν το σχέδιο αστικής αποκατάστασης, που εξήγγειλε η εξουσία τον Απρίλιο, τεθεί σε εφαρμογή, όλα αυτά τα υπόγεια, όπως και κάθε άλλο ίχνος που μπορεί να αποδείξει ότι διεπράχθησαν εγκλήματα πολέμου, θα εξαφανιστούν από τις μπουλντόζες και τους γερανούς.\nΗ Ένωση Rojava Solidarity, που συσπειρώνει εθελοντές από όλο το τουρκικό Κουρδιστάν που θέλουν να βοηθήσουν τους πληθυσμούς της Ροζάβα (στο συριακό Κουρδιστάν) δραστηριοποιήθηκε ιδιαίτερα στο Κομπάνι. Παρεμβαίνοντας στη χώρα της αυτή τη φορά, μπόρεσε να φτάσει στο Σίζρε στις 9 Μαρτίου, μία εβδομάδα μετά την άρση του αποκλεισμού. Προτεραιότητά της υπήρξε η οργάνωση διανομής τροφίμων από μια αποθήκη που απολύμανε, λίγους δρόμους μακριά από το Κούντι. Σε αυτήν προστέθηκαν προοδευτικοί ακτιβιστές από τη δυτική Τουρκία, που αγωνίζονται ενάντια στην αυταρχική εκτροπή της κυβέρνησής τους, καθώς και άλλοι που έφτασαν από την ίδια τη Ροζάβα.\nΟ κ. Φερίντ Μπ., που έχει χάσει το μισό του πρόσωπο από θραύσμα οβίδας, διηγήθηκε στα μέλη της Ένωσης τον πρώτο «βρώμικο πόλεμο», εκείνον της δεκαετίας του 1990, ανάμεσα στον στρατό και τις κουρδικές δυνάμεις. Πέρασε πολλά χρόνια στη φυλακή, εξ αιτίας της συμμετοχής του στις γραμμές του PKK. Εκεί διάβασε δεκάδες βιβλία ιστορίας για τη γαλλική Επανάσταση. «Δεν ξέρω αν η Γαλλία έκανε μια λαϊκή ή μια αστική επανάσταση. Αλλά εμείς, στο Κουρδιστάν, καταλάβαμε ότι έπρεπε να μεταρρυθμίσουμε την επανάσταση! Η κουρδική δημοκρατία είναι φεμινιστική, οικολογική, βασισμένη στην τοπική αυτονομία. Γι’ αυτό και αυτοί σέρνουν στους δρόμους τα βασανισμένα κορμιά των γυναικών μας, γι’ αυτό καταστρέφουν το περιβάλλον μας και συλλαμβάνουν τους δημάρχους μας».\nΜέσα στο σκοτάδι της απαγόρευσης κυκλοφορίας και συσκότισης, αυτός ο καινούργιος πόλεμος και οι συλλογικές ποινές αφήνουν ανυπεράσπιστο τον πληθυσμό και βαθαίνουν ακόμα περισσότερο το χάσμα που χωρίζει το Κουρδιστάν από την υπόλοιπη Τουρκία.\n Αυτή η κουρδική πόλη της Συρίας είχε καταληφθεί από την Ο.Ι.Κ. από τον Σεπτέμβριο 2014, στη συνέχεια ανακατελήφθη από τις κουρδικές δυνάμεις, στις αρχές Ιανουαρίου του 2015, οι οποίες συνεχίζουν να προελαύνουν προς τον νότο.\n Ο αρχισυντάκτης Καν Ντουντάρ καταδικάστηκε σε φυλάκιση πέντε χρόνων και δέκα μηνών, και ο διευθυντής του γραφείου της εφημερίδας στην Άγκυρα, Ερντέμ Γκιουλ, σε φυλάκιση πέντε χρόνων. Αφού απελευθερώθηκαν τρεις μήνες μετά, με απόφαση του Συνταγματικού Δικαστηρίου, περιμένουν ελεύθεροι την εκδίκαση της έφεσης.\n Ορισμένα από τα άτομα που συναντήσαμε ζήτησαν να μην αναφερθούν τα επώνυμά τους.\n Μέλος της οποίας ήταν και ο Μεχμέτ Αλή Αγκτσά, που πυροβόλησε τον πάπα Ιωάννη-Παύλο 2ο, το 1981.Συνεχίζοντας πάντα τη δραστηριότητά τους, οι Γκρίζοι Λύκοι δεν διστάζουν μπροστά στις βίαιες ενέργειες και προσπαθούν να διεισδύσουν μέσα στο πολιτικό σύστημα.\n Εκτίμηση που δίνει η δημοτική αρχή του Ντιγιαρμπακίρ, την 1η Μαρτίου 2016.


Νέο Ηράκλειο - Iciao\nΚατηγορία: Νέο Ηράκλειο\n27 Ιανουαρίου 2020 10:56\n27 Ιανουαρίου 2020 10:52\nΣταθερή αξία στον χώρο της κατασκευής ανατομικών στρωμάτων άριστης ποιότητας για πάνω από 40 χρόνια. Ανακαλύψτε τα στρώματα της TONISTROM, τα οποία είναι ανατομικά, ορθοπεδικά με μεγάλη αντοχή. Κατασκευάζονται με […]\n27 Ιανουαρίου 2020 10:51\n-Ποιες είναι οι σπουδές σας και η διακρίσεις σας στο άθλημα του Tae Kwon Do; Είμαι Διπλωματούχος προπονήτρια Γ.Γ.Α. του ολυμπιακού αθλήματος TAE KWON DO και προπονήτρια του Α.Σ. ΝΕΑΣ […]\n27 Ιανουαρίου 2020 10:45\n27 Ιανουαρίου 2020 10:43\nΠεριποίηση Σώματος Μασάζ κυτταρίτιδας – Λεμφικό μασάζ – Χαλαρωτικό μασάζ Peeling σώματος – Ενυδάτωση – Cavitation Rf Ραδιοσυχνότητες – ΕνδοδερμίαΠεριποίηση προσώπου Καθαρισμός προσώπου – Phytopeeling – Ενυδάτωση – Σύσφιξη – […]\n27 Ιανουαρίου 2020 10:41\n27 Ιανουαρίου 2020 10:37\nΣτο κατάστημα λέω. Ηρακλείου 249 Ν Ιωνία θα βρείτε μοναδικά αξεσουάρ δικής μας κατασκευής αλλά και επώνυμα κοσμήματα όπως JOOLS, Catherine’s Bijoux και άλλα. Ακολουθούμε τις τελευταίες τάσεις της διεθνούς […]\n27 Ιανουαρίου 2020 10:34\nΓια τους μαθητές του σήμερα, τους επιστήμονες του αύριο και κάθε γλυκό μικρό πρωταγωνιστή της ζωής σας που συναντά πρώτη φορά τη γνώση, το Lets Study είναι εδώ για να […]\n4 Νοεμβρίου 2020 20:05\nΤο Momar beauty hall είναι ένα μοντέρνο ινστιτούτο αισθητικής και λειτουργεί με την επιστημονική καθοδήγηση της Μαρίας Ρέκκα, αισθητικός-κοσμητολόγος ΤΕΙ και καθηγήτρια αισθητικής. Το ινστιτούτο ειδικεύεται στην αισθητική προσώπου και σώματος, στο επαγγελματικό […]\n4 Οκτωβρίου 2020 18:12\nΚαφέ – Μεζεδοπωλείο Το μεράκι, η φιλοξενία και το καλό φαγητό συναντιούνται στην Ηφαιστία, ένα μοναδικό μεζεδοπωλείο με ξεχωριστές γεύσεις. Σε έναν χώρο λιτό, άνετο και οικείο, η ελληνική κουζίνα βιώνει την ιδανική εκδοχή της: σπιτικές συνταγές και πεντανόστιμοι μεζέδες δημιουργούν τη βάση για μοναδικές γευστικές εμπειρίες. Δοκιμάστε οπωσδήποτε […]


Προμηθέας δεσμώτης - Αρχαία Ελληνικά\nHome / Αρχαία Ελλάδα / Προμηθέας δεσμώτης\nΔευτέρα, Απριλίου 10, 2017 - Αρχαία Ελλάδα\nΠριν παρακολουθήσουμε ένα απόσπασμα από την απάντηση του Προμηθέα στον Ερμή, για την παράδοση της φωτιάς στους ανθρώπους, λίγα λόγια για τον Προμηθέα δεσμώτη.\n..Εν πρώτοις ότι ουδέν εζημιώθησαν οι θεοί διότι οι άνθρωποι ήλθον εις την ζωήν θα προσπαθήσω ν' αποδείξω• έπειτα δε ότι είνε και συμφέρον και καλλίτερον δι' αυτούς λίαν παρά εάν έμενεν η γη έρημος και χωρίς ανθρώπους. Εάν λοιπόν παλαιόθεν — διότι ευκολώτερα θ' αποδειχθή ούτω εάν εγώ κακώς έπραξα να σχηματίσω το ανθρώπινον γένος—εάν υπήρχε μόνον το θείον και επουράνιον γένος, η δε γη ήτο εις αγρίαν και άμορφον κατάστασιν, κατεχομένη όλη από δάση άγρια, ούτε βωμοί, ούτε ναοί θεών υπήρχον—και πώς ηδύναντο να υπάρχουν;-— ούτε αγάλματα ή ξόανα ή άλλο τι τοιούτον, εξ εκείνων τα οποία, πολυάριθμα φαίνονται τώρα παντού και μετά τόσης φροντίδος τιμώνται.\nΕγώ δε — διότι πάντοτε κάτι προνοώ χάριν του κοινού συμφέροντος και προσπαθώ πώς ν'αυξηθούν μεν τα ανήκοντα εις τους θεούς, προκόψουν δε και τα άλλα όλα εις αρμονίαν και ωραιότητα —εσκέφθηκα ότι ήτο καλλίτερον να λάβω ολίγον πηλόν και να πλάσω εξ αυτού ζώα τινα και να δώσω εις αυτά μορφάς προσομοιαζούσας προς τας ιδικάς μας• διότι ενόμιζα ότι κάτι έλειπεν από το θείον, επειδή δεν υπήρχε τι αντίθετον, προς το οποίον να δύναται να συγκριθή και ούτω να αναδεικνύεται ευδαιμονέστερον. Και να είνε μεν θνητόν το γένος τούτο, αλλ' ευφυέστατον κατά τα άλλα και νοημονέστατον και δυνάμενον να διακρίνη το καλλίτερον.\nΑλλά θέλω να μου είπης και τούτο, ω Ερμή, εάν νομίζης ότι δύναται να υπάρξη αγαθόν άγνωστον, κτήμα ή έργον το οποίον ουδείς βλέπει και ουδείς επαινεί και αν το τοιούτον δύναται να είνε εξ ίσου ευχάριστον εις τον κάτοχον αυτού. Διά τούτου θέλω να είπω, ότι αν δεν εδημιουργούντο οι άνθρωποι, θα έμενε χωρίς θεατάς το κάλλος του σύμπαντος και θα ήμεθα κάτοχοι πλούτου, ο οποίος ούτε υπό άλλων θα εθαυμάζετο, ούτε δι' ημάς θα ήτο όσον σήμερον πολύτιμος, διότι, δεν θα είχαμεν τίποτε κατώτερον προς το οποίον να τον συγκρίνωμεν, ούτε θα είχαμεν συνείδησιν όλης της ευτυχίας μας μη βλέποντες άλλους στερουμένους των όσων ημείς απολαμβάνομεν. Το μέγα φαίνεται τοιούτον μόνον όταν συγκρίνεται προς το μικρόν. Σεις, δε αντί να με τιμήσετε δι' αυτάς μου τας πράξεις, μ' εσταυρώσατε, και αυτήν την αμοιβήν μου εδώκατε διά την προνοητικότητά μου.\nΑλλά θα είπης ότι μεταξύ των ανθρώπων υπάρχουν κακούργοι και μοιχεύουν και πολεμούν και τας αδελφάς των νυμφεύονται και επιβουλεύονται την ζωήν των γονέων των. Αλλά μήπως και μεταξύ ημών των θεών δεν είνε πολλή αφθονία τοιούτων εγκλημάτων; Και πρέπει κανείς διά τούτο να κατηγορήση την Γην και τον Ουρανόν διότι μας εγέννησαν; Αλλά δύνασαι να είπης και τούτο ακόμη ότι μας δίδει πολλάς φροντίδας η επιτήρησίς των. Ο ποιμήν όμως δεν θεωρεί δυστύχημα ότι έχει το ποίμνιον και ευρίσκεται εις την ανάγκην να φροντίζη δι' αυτό• διότι αι φροντίδες αποτελούν την ευτυχίαν του• άλλως και η φροντίς είνε τέρψις διότι συντελεί να διερχώμεθα τον καιρόν χωρίς πλήξιν. Διότι τι θα εκάναμεν εάν δεν είχαμεν να φροντίζωμεν περί των ανθρώπων;\nΘα διηρχόμεθα τον καιρόν με αργίαν, θα επίναμεν το νέκταρ και θα εγεμίζαμεν την γαστέρα με αμβροσίαν χωρίς να έχωμεν κανένα πόθον. Εκείνο δε το οποίον προ πάντων με πνίγει από αγανάκτησιν, είνε ότι ενώ με κατηγορείτε ότι έκαμα τους ανθρώπους και μάλιστα τας γυναίκας, όμως τας ερωτεύεσθε και δεν παύετε να κατέρχεσθε εις την γην, άλλοτε μεν εις ταύρους, άλλοτε δε εις σατύρους και κύκνους μεταμορφούμενοι και καταδέχεσθε να γεννάτε εξ αυτών θεούς. Αλλ' ίσως θα είπης ότι έπρεπε μεν να πλασθούν οι άνθρωποι, διαφορετικοί όμως και όχι ομοιάζοντες προς ημάς. Και ποίον άλλο υπόδειγμα ηδυνάμην να προτιμήσω από εκείνο το οποίον εγνώριζα ως το τελειότερον;\nΉ έπρεπε να κάμω τον άνθρωπον ζώον ανόητον, άγριον και θηριώδες; Αλλά τότε πώς θα προσέφεραν θυσίας εις τους θεούς και πώς θα σας απένεμον τας άλλας τιμάς αν ήσαν τοιούτοι; Αλλά σεις όταν μεν σας προσφέρουν εκατόμβας προσέρχεσθε και δεν βαρύνεσθε ούτε και αν είνε ανάγκη να μεταβήτε μέχρι του Ωκεανού «μετ' αμύμονας Αιθιοπήας »• τον δε αίτιον των προσφερομένων προς υμάς τιμών εσταυρώσατε. Ως προς το ζήτημα λοιπόν των ανθρώπων, όσα είπα είνε επίσης αρκετά.\nΤώρα δε μεταβαίνω εις την υπόθεσιν του πυρός και την επονείδιστον εκείνην κλοπήν. Και σ' εξορκίζω εις τους θεούς να μην αρνηθής να μου αποκριθής εις την εξής ερώτησιν• μήπως ημείς εστερήθημεν το πυρ, αφ' ότου το έχουν και οι άνθρωποι; Βεβαίως όχι. Διότι η φύσις του πράγματος τούτου είνε, μου φαίνεται, να μη ολιγοστεύη, εάν και άλλος πάρη εξ αυτού• διότι δεν σβύνει αν ανάψη κανείς άλλος. Επομένως είνε φθόνος καθαρός το τοιούτον, διότι εμποδίζατε να δοθή εις τους έχοντας ανάγκην κάτι το οποίον σεις δεν θα εστερείσθε και ουδόλως θα εζημιώνεσθε. Και όμως αφού είσθε θεοί έπρεπε να είσθε αγαθοί και «δοτήρες εάων» και απηλλαγμένοι παντός φθόνου.\nΠρομηθέας δεσμώτης Reviewed by Αρχαία Ελληνικά on Δευτέρα, Απριλίου 10, 2017 Rating: 5


home ΠοδόσφαιροΕρασιτεχνικόΕΠΣ ΑθηνώνΠρωτάθλημα Παίδων Κοινοποιήστε\nΠρωτάθλημα Παίδων\tΣυντάκτης: Κώστας Ζαρέντης\nΣε γραπτή απολογία κλήθηκε από την Επιτροπή Υποδομής της ΕΠΣΑ, ο εκπρόσωπος της ομάδας Παίδων του Ορφέα, Ζιώγας Ε.\tΑιτία για την κλήση του αυτή, αποτέλεσαν τα όσα γράφτηκαν στο Φ.Α. του πρωταθλήματος Παίδων της 12/3/2011, ανάμεσα στην Αναγέννηση Πετρούπολης και τον Ορφέα, την οποία θα πρέπει να υποβάλλει, μέχρι την Πέμπτη (24/3) και ώρα 14:00. Πρόστιμο στην Καλλιθέα\nΣτην ομάδα Παίδων της Καλλιθέας, η Επιτροπή Υποδομής, επέβαλλε πρόστιμο 50 ευρώ, επειδή στον αγώνα της 12/3/2011 με το Χαϊδάρι, αποβλήθηκαν τρεις ποδοσφαιριστές του.\tΚατηγορία: Ερασιτεχνικό - ΕΠΣ Αθηνών


ΑΘΛΗΤΙΚΟΙ ΨΙΘΥΡΟΙ: 25 Απρ 2015\n▼ Απρ 25 (166)\nΜίλαν… στο κενό!!\nΑγριεμένη Παρί!! (video)\n«Εμείς δεν θέλουμε Grexit, το επιδιώκει η διαβρωμέ...\nΝαι, ο Ολυμπιακός έριξε τον Απόλλωνα!!\nΠρώτος ο Χάμιλτον και δεύτερος ο Ρούνεϊ!\nΉττα για την Κ20 από τον ΠΑΣ!!\nΟπαδοί τα «έσπασαν» πριν το Ανόρθωση - ΑΠΟΕΛ!!\nΣφίγγουν οι κ@λοι των προέδρων των ΠΑΕ!!\nΤο… παίρνει απόφαση η Λίβερπουλ!!\nΗ Γουότφορντ επέστρεψε!!\nΝίκησε Τρίκαλα και... απραξία!!\nΑέρας στα πανιά της Μπάρτσα!! (video)\n«Αλήτικο» γκολ ο Καβάνι!! (video)\nΜπαμπάς και πάλι ο Σαλπιγγίδης!\nΠροσαγωγές και συλλήψεις για τα επεισόδια στη Θεσσ...\nΛουμπάγκο ο Κοντοές!\nΣτο... πάνθεον ο Τζέραρντ!!\nΕίναι του… χεριού της!!\nΕπεισόδια και συλλήψεις στο Ντόρτμουντ-Άιντραχτ!\nΣτο Πεκίνο η Βουγιούκα!\nΛευκαρίτης: «Ας τους κρεμάσουμε ανάποδα»\nΑτέλειωτο «ερυθρόλευκο» νέκταρ!\nΗ ώρα του Σερφά!\nΟι αλλαγές, από το Μέγερι ως τον Μήτρογλου!!\nΜάντζαρης: «Μετά την Πόλη… όλα γίνονται»\nΞέχασε ποια ομάδα είναι ο Κάμερον! (video)\nΡεπό στο προπονητήριο!!\nΑποδεσμεύεται ο Αντεμπαγιόρ!!\nLeague Two – 45η αγωνιστική! (preview)\nLeague One – 45η αγωνιστική!! (preview)\nΤσάμπιονσιπ – 45η αγωνιστική!! (preview)\nΚρίσταλ Πάλας – Χαλ! (preview)\nΦήμες για διωγμό του Θιμποντό στο τέλος της σεζόν!...\n«Φωνάζουν» οι διαιτητές, σφυρίζει …αδιάφορα η ΟΔΚΕ...\nΤο NBA θέλει να… εξαφανίσει το Hack a Shaq!\nMLS: Μπουνιά ο Πέρεζ, άντεξε το Ντάλας!! (videos)\nΠολύ… rock η πρόκριση του Ολυμπιακού!! (vid)\n«Βλέπει» Μπαλατόνι η ΑΕΚ!\n«Αλλαγμένος» Ολυμπιακός στην Πλατεία!!\nΜαρινάκης: «Νίκη για να ηρεμήσουμε»\nΑξιέπαινη κίνηση από την ΚΑΕ ΑΕΚ!!\nΟ «ιππότης» ο Πασκουάλ!! (video)\nΧωρίς Ακόστα στην Τούμπα!\nΟ Μπλουμς για Παναθηναϊκό και… Ολυμπιακό!!\nΜπενίτες: «Μέσω Ολυμπιακού στο Κόπα Αμέρικα»\nΔιπλή παρουσία και κορυφή για Λέοναρντ στο Top 10!...\nΟ νέος ρόλος του Καθόρλα!\nΚωστούλας: «Εχουμε συμφωνήσει με Ολυμπιακό για Μαρ...\nΓιαννούλης: «Δε θα το ξεχάσω ποτέ»\nΕλαμπντελαουί: «Θέλω το βήμα παραπάνω»\nΗ αποκάλυψη του Φαν Χάαλ για τον Ντε Χέα!\n«Είστε ομαδάρα, εσάς τρέμουν!» (video)\nΑρέσουν οι «ταύροι» στην Έριν!!\n«Οι παίκτες της Μπαρτσελόνα θέλουν ρεβάνς από τον ...\nΚάτσε: «Το είχαμε κάνει και στην προπόνηση»\nΤο απενοχοποιημένο ΝΒΑ!!\nΗ «καυτή» οπαδός της Μπάγερν!!\nΣτόουκ – Σάντερλαντ!! (preview)\nΜπέρνλι – Λέστερ!! (preview)\nΣυζητάει και με Λίβερπουλ ο Ντεπάι!!\nΝιούκαστλ - Σουόνσι!! (preview)\nΜάντσεστερ Σίτι – Άστον Βίλα!! (preview)\n«Γκιγκς, ο νέος προπονητής της Γιουνάιτεντ»!\nΓουέστ Μπρομ - Λίβερπουλ!! (preview)\nΣαουθάμπτον – Τότεναμ!! (preview)\nΈνας χρόνος χωρίς τον Τίτο…!!\nΛισγάρας: «Θα παλέψουμε με Παναθηναϊκό»\nΝτέρμπι με ευρωπαϊκό ενδιαφέρον!\nΠρίντεζης: «Το μυαλό μας στο πώς θα το πάρουμε»\n«Ηρακλής, ένας παλιός γνωστός της ΑΕΚ»\nΚαρέ… φωτιά στη Μίλαν!!\nΤέλος ο Ναγιάρ από την Κέρκυρα!!\nΤο ντέρμπι… αργεί μια εβδομάδα!!\nΦεύγει ο Μπράβο από τη Βέροια!\nΟι συστάσεις του Γεωργιάδη!\nΔιαπραγματεύσεις για Σα!!\n«Πέταξε» η Στεφανίδη!!\nΣκούπα και… φαράσι!\nΣφαιρόπουλος: «Έτσι είναι το μπάσκετ...»\nΝίκησε γιατί δεν ήθελε να χάσει!!\nΤάξη στο χάος!! (pics & vid)\nΛόρια o… 6os!\n«Δύσκολο να μείνει ο Ντι Νατάλε»\nΔρίκος: «Το επόμενο ματς θα κρίνει πολλά»!\nΗ εικόνα του ευρωπαϊκού φουτμπόλ σήμερα…!!\nΗ λύση για να αποφύγουμε το Grexit!!\nΕπίθεση και σε σύνδεσμο του ΠΑΟΚ - 10 συλλήψεις!!\nΚαταθέτει πρόταση για Κοντόγκμπια η Ρεάλ!\nΟ Νταβίντ Λουίζ δεν έχει ιδέα από σεξ!!\nΣτον ΠΑΟΚ έχουν περίεργη ανάγνωση των εξελίξεων!!\nΑτομικό πρόγραμμα για Λιόνη!!\nΠρόβλημα με το άρθρο 44!\nΟύτε οι μαθηματικές ελπίδες για ευρωπαϊκό εισιτήριο μπορούν να σπρώξουν τη Μίλαν στις νίκες. Οι «ροσονέρι» ηττήθηκαν, 2-1, από την Ουντινέζε στο «Φρίουλι» κι έμειναν για τρίτο σερί ματς χωρίς τρίποντο\nΑκόμη μια ευκαιρία να πλησιάσει στην ζώνη της Ευρώπης πέταξε η Μίλαν. Η ομάδα του Ιντζάγκι έφυγε με άδεια χέρια από το «Φρίουλι», γνωρίζοντας την ήττα 2-1 από την Ουντινέζε, στο πλαίσιο της 32ης αγωνιστικής της Serie A.\nΟι «ροσονέρι» δεν μπόρεσαν επιστρέψουν στις καλές εμφανίσεις και οι γηπεδούχοι, παρότι αδιάφοροι βαθμολογικά φρόντισαν να το εκμεταλλευτούν. Μετά από ένα κακό πρώτο 45λεπτο, η ομάδα του Στραματσιόνι άνοιξε το σκορ με τον Πίντσι στο 58ο λεπτό. Παρά την πίεση που ήρθε μετά το 1-0, ο Καρνέζης και οι αμυντικοί του δεν έκαναν το λάθος και χτύπησαν στο αιφνιδιασμό με τον Μπαντού να διπλασιάζει τα τέρματα της Ουντινέζε στο 74’. Η Μίλαν κατάφερε να μειώσει στο φινάλε με τον Πατσίνι (87’), όμως δεν πρόλαβε να σώσει τον βαθμό.\nΈτσι, οι «ροσονέρι» έμειναν στο -7 από την ευρωπαϊκή ζώνη και θέλουν θαύμα για να καταφέρουν να προλάβουν το τρένο.\nΜια… αγριεμένη Παρί Σεν Ζερμέν έκανε «σκόνη και θρύψαλα» τη Λιλ, επικρατώντας με το εμφατικό 6-1 και βρίσκεται μόνη στην κορυφή του Σαμπιονά! Χατ-τρικ ο Λαβέτσι, γκολάρα ο Καβάνι!\nΠοιός είδε την Παρί και δε την φοβήθηκε! Όχι μόνο δεν πτοήθηκε από τον ταπεινωτικό αποκλεισμό στην Ευρώπη, αλλά επέστρεψε… αγριεμένη στο πρωτάθλημα για να κατακτήσει τον τίτλο!\nΚαι η Λιλ δεν μπορούσε ν’ αντισταθεί στις ορέξεις των Παριζιάνων, που πέρασαν… από πάνω της (6-1), αλλά και από τη Λιόν στην κορυφή, με 68 βαθμούς.\nΜε το καλησπέρα ο Μάξουελ έδειξε ότι η φιλοξενία τους δεν θα είναι ακριβώς ιδανική. Το αντίθετο. Και προτού καλά-καλά συμπληρωθεί το πρώτο πεντάλεπτο ήρθε η γκολάρα του Καβάνι να το επιβεβαιώσει. Στην συνέχεια ανέλαβε δράση ο Λαβέτσι, που έγραψε και το τελικό 6-1!\nParis Saint- Germain 6 -1 Lille All Goals HD 25... από elencrist0008\n(59’ Α. Αγιού, 67’ Μορέλ, 76’ Μπατσουαγί - 10’, 84’ Τ. Αγιού, 13’ Μπελουγκού, 68’ Φιλιποτό, 86’ Οτρέ)\nΣάββατο, 25/4 (21:00)\nΠαρί Σεν Ζερμέν-Λιλ 6-1\n(1' Μάξουελ, 4' Καβάνι, 73' πεν., 29', 44', 77' Λαβέτσι)\nΜπαστιά-Σεντ Ετιέν (21:00)\nΝαντ-Παρί Σεν Ζερμέν (22:00) *Πηγή: sport-fm.gr*\nΟργισμένη αντίδραση του Πέτρου Κωνσταντινέα στο gazzetta.gr εναντίον της ΕΠΟ για τα περί Grexit του ελληνικού ποδοσφαίρου. «Δεν είμαστε ούτε Ισπανία, ούτε Γερμανία για να λυπηθούμε για το πρωτάθλημα μας αν γίνει το Grexit».\nΜε τη διαδικασία του κατεπείγοντος θα συζητηθεί στις 27, 28 και 30 Απριλίου στην Επιτροπή Μορφωτικών Υποθέσεων της Βουλής το νέο αθλητικό νομοσχέδιο που βάζει σε περιπέτειες το ελληνικό ποδόσφαιρο μετά τις αυστηρές προειδοποιήσεις από FIFA και UEFA.\nΗ ίδια η ΕΠΟ χαλάει το αυτοδιοίκητο και δεν κάνει τα πράγματα που προβλέπονται από το καταστατικό της UEFA. Θέλουμε να κάνουμε πράξη της εξαγγελίες μας για την κάθαρση του ελληνικού ποδοσφαίρου. Το 95% της κοινής γνώμης είναι μαζί μας.\nΔυστυχώς η UEFA δεν είναι πλήρως ενημερωμένη. Θέλουμε αυτοδιοίκητο αλλά με τους σωστούς όρους. Η ΕΠΟ είναι μία διαβρωμένη ομοσπονδία, όπου τα μισά στελέχη της κατηγορούνται για την 'εγκληματική οργάνωση».\nΟ Κώστας Νικολακόπουλος γράφει στο blog του στο gazzetta για το πώς, στην πραγματικότητα όμως, ο Ολυμπιακός έριξε κατηγορία τον Απόλλωνα…\nΝέα…αποκάλυψη συγκλονίζει το ελληνικό ποδόσφαιρο. Ο πρώην προπονητής του Απόλλωνα, ο Λόρι Σάντσες, δήλωσε στην Αγγλία ότι ο πρώην πρόεδρος του Απόλλωνα του είχε πει πως από τον Ολυμπιακό του είχαν πει ότι ο Απόλλωνας θα υποβιβαστεί! Είπε ότι του είπε ότι του είπαν.\nΕγώ να το πιστέψω! Να πω ότι το πιστεύω. Και να το πάω και παρακάτω-ότι ο Ολυμπιακός για τον άλφα η, τον βήτα λόγο ήθελε να πέσει ο Απόλλωνας. Γιατί ρε παιδί μου δεν γούσταρε ο Μαρινάκης τον τότε πρόεδρό του, που έβγαινε κι έκανε δηλώσεις συνεχώς εναντίον του Ολυμπιακού. Γιατί ο Ολυμπιακός προτιμούσε να μείνουν στην κατηγορία άλλες ομάδες, με τις οποίες είχε καλύτερες σχέσεις. Να τα δεχθώ όλα.\nΑπλά αναρωτιέμαι ένα πράγμα: αφού ο Μαρινάκης κι ο Ολυμπιακός τα ήλεγχαν όλα, όπως λένε, πως φτάσαμε πέρσι τελευταία αγωνιστική του πρωταθλήματος κι ο Απόλλωνας ήταν πάνω από την επικίνδυνη ζώνη; Γιατί με το που τέλειωσε η προτελευταία αγωνιστική, ο Απόλλωνας είχε 36 πόντους κι η Βέροια με την Ξάνθη από 35 (ο Άρης είχε ήδη υποβιβαστεί). Ρε παιδί μου, αφού ο Ολυμπιακός κι ο Μαρινάκης κυνηγούσαν τον Απόλλωνα, για παράδειγμα με τη διαιτησία, πως ο Απόλλωνας στέκονταν όρθιος;\nΝα προσέξουμε ότι ο Απόλλωνας στις 12 πρώτες αγωνιστικές του πρωταθλήματος είχε μόλις οκτώ πόντους! Κι ο (υποτίθεται κυνηγημένος από τον Ολυμπιακό) Απόλλωνας είχε στις επόμενες 22 αγωνιστικές 28 βαθμούς!!! Δηλαδή, μάζεψε τρεις με τέσσερις φορές περισσότερους βαθμούς, σε λιγότερα από τα διπλάσια παιχνίδια!!!\nΚαι πήρε τόσους βαθμούς, πολύ απλά γιατί βελτιώθηκε πάρα πολύ με την παρουσία του Σάντσες, για να είμαστε δίκαιοι. Δηλαδή, το πρόβλημα του Απόλλωνα ήταν ξεκάθαρα ο προπονητής πέρσι. Με τον Σάντσες έκανε πορεία για Ευρώπη! Αν δηλαδή δεν τον «ενοχλούσαν», όπως υποτίθεται γίνονταν, οι διαιτητές, πόσους πόντους θα είχε μαζέψει ο Απόλλωνας με τον Σάντσες; Θα έπαιρνε το πρωτάθλημα;…\nΑλλά ας πάμε και πιο κάτω. Φτάνουμε λοιπόν τελευταία αγωνιστική κι ο Απόλλωνας είναι πάνω από την επικίνδυνη ζώνη, άρα η σωτηρία είναι στα χέρια του. Παίζει με τον Ολυμπιακό στο Καραϊσκάκη. Ένας αδιάφορος βαθμολογικά Ολυμπιακός, που έχει πάρει το πρωτάθλημα από τον Γενάρη. Και προέρχονταν από την ήττα με κάτω από τα χέρια 0-2 από τον ΠΑΣ στα Γιάννινα. Κι είχε στο μυαλό του τη ρεβάνς Κυπέλλου με τον ΠΑΟΚ, τρεις ημέρες αργότερα, στην Τουμπα.\nΑπλά για τη φιέστα ήταν το ματς με τον Απόλλωνα για τον Ολυμπιακό. Και ξέρουμε όλοι τι τραγικά αποτελέσματα είχε φέρει ο Ολυμπιακός σε παιχνίδια-φιέστες. Μέχρι που θυμάμαι μία ήττα 0-2 από τη Βέροια, που ήταν μάλιστα βαθμολογικά αδιάφορη. Τέλος πάντων, διαιτητής ορίζεται ο Σιδηρόπουλος στο Ολυμπιακός-Απόλλων. Υποτίθεται ο κορυφαίος στην Ελλάδα. Με τον οποίο ο Ολυμπιακός κερδίζει μία φορά στα τόσα.\nΤι έκανε λοιπόν ο Απόλλωνας στο Καραϊσκάκη; Έχασε με 1-0. Με ένα γκολ του Σαβιόλα στο 88’. Από τις 4 Γενάρη είχε να βάλει γκολ ο Σαβιόλα. Κι έβαλε το πρώτο του μετά από τέσσερις μήνες, σε εκείνο το παιχνίδι.\nΑς κέρδιζε ο Απόλλωνας στο Καραϊσκάκη!. Θα σώζονταν! Θα έπιανε τους 39 πόντους και θα έβαζε από κάτω, εκτός του Άρη, και την Ξάνθη και τη Βέροια (κι ας κέρδισαν κι οι δύο την ίδια αγωνιστική) και έναν εκ των Πανιώνιου η, Πλατανιά (έφεραν ισοπαλία στο μεταξύ τους παιχνίδι)! Δεν κέρδισε, όμως, έχασε ο Απόλλωνας. Στα ίσα.\nΓιατί τελικά, ναι, ο Ολυμπιακός έριξε τον Απόλλωνα! Αλλά τον έριξε αγωνιστικά, μέσα στο γήπεδο. Τελευταία αγωνιστική. Για τον Απόλλωνα ήταν ζωή η, θάνατος. Για τον Ολυμπιακό απλά ένα παιχνίδι διαδικαστικό. Αλλά το κέρδισε ο Ολυμπιακός. Ας το κέρδιζε ο Απόλλωνας.\nΚαι να το πάμε και πιο μακριά; Αν ο Ολυμπιακός έχανε τότε, πριν ένα ακριβώς χρόνο, από τον Απόλλωνα μέσα στο Καραϊσκάκη. Να έληγε το ματς ρε παιδί μου 0-1 αντί για 1-0. Θυμάμαι είχε κι ο Απόλλωνας μία-δύο ευκαιρίες. Τότε, ο Απόλλωνας τι θα έλεγε για τον Ολυμπιακό;…Ότι ήθελε ο Ολυμπιακός να τον ρίξει κατηγορία;…\nΌχι τίποτα άλλο, αλλά να ξέρουμε και τι μας γίνεται…\nΣημερινό δημοσίευμα των «Times» αναφέρουν τους πιο πλούσιους ανθρώπους του αθλητισμού για το 2015 στην Βρετανία.\nΟ Λουίς Χάμιλτον βρίσκεται στη κορυφή των πλουσιότερων με περιουσία 88 εκατομμυρίων λιρών, ενώ δεύτερος είναι ο παίκτης της Μάντσεστερ Γιουνάιτεντ, Γουέιν Ρούνεϊ, με περιουσία 72 εκατομμυρίων λιρών.\nΣτη συνέχεια ο Ρίο Φέρντιναντ, είναι στην 5η θέση, με περιουσία 44 εκατομμύρια λίρες και στην έκτη ο Στίβεν Τζέραρντ.\n1. Lewis Hamilton (Formula 1) – £88m\n2. Wayne Rooney (Football) – £72m\n3. Jenson Button (Formula 1) – £71m\n4. Andy Murray (Tennis) – £48m\n5. Rio Ferdinand (Football) – £44m\n6. Steven Gerrard (Football) – £42m\n7= Luol Deng (Basketball) – £40m\n7= Jose Mourinho (Football) – £40m\n9. Frank Lampard (Football) – £37m\n10= Sir Nick Faldo (Golf) – £38m\n10= Ryan Giggs (Football) – £38m\n10= Rory McIlroy (Golf) – £38m\n10= Arsene Wenger (Football) – £38m\nΗ Κ20 ομάδα του ΠΑΟΚ γνώρισε την ήττα με 2-0 από τον ΠΑΣ Γιάννινα στη Νέα Μεσήμβρια.\nΗ ομάδα του Βλάνταν Ίβιτς δε βρέθηκε σε καλή μέρα και ηττήθηκε από τους Ηπειρώτες, που άνοιξαν το σκορ λίγο πριν τη λήξη του πρώτου ημιχρόνου με αυτογκόλ του Τσιαμπάζη, έπειτα από εκτέλεση κόρνερ.\nΣτην επανάληψη, ο «Δικέφαλος» παρουσιάστηκε ελαφρώς βελτιωμένος, αλλά ένα γκολ στο 84’ «έκοψε» τις ελπίδες για κάτι καλύτερο.\nΗ σύνθεση του ΠΑΟΚ: Σοϊλεμέζογλου, Τοπαλίδης, Τσιαμπάζης (67′ Δοδοντσάκης), Χατζηδίμπας, Τσελεπίδης, Πατράλης, Παναγιωτίδης, Κτιστόπουλος (46′ Κούστα), Κάκκο (60′ Πούφλης), Τσολακίδης, Συράκος.\nΛίγο πριν την έναρξη του Ανόρθωση - ΑΠΟΕΛ στο Αντώνης Παπαδόπουλος, οπαδοί των δύο ομάδων συναντήθηκαν λίγο πριν τις 16:30 στην περιοχή του κυκλικού κόμβου του λιμανιού, την οποία μετέτρεψαν σε πεδίο μάχης! Επίθεση σε δημοσιογράφο και κάμεραμαν του ΡΙΚ! Σύμφωνα με τις πρώτες πληροφορίες, μερίδα των οπαδών της Ανόρθωσης είχαν στήσει καρτέρι στους ΑΠΟΕΛίστες, τους οποίους υποδέχθηκαν με πέτρες, βόμβες μολότοφ και κροτίδες… Οι δεύτεροι δεν άργησαν να αντιδράσουν, με αποτέλεσμα να ξεσπάσουν τα επεισόδια.\nΟπαδοί και από τις δύο ομάδες φέρονται να προκάλεσαν σοβαρές ζημιές σε οχήματα που ήταν σταθμευμένα στην περιοχή, ενώ δεν δίστασαν να επιτεθούν σε συνεργείο του ΡΙΚ που έσπευσε στη σκηνή για να καταγράψει εικόνες, αποσπώντας από τον κάμεραμαν την κάμερα του.\nΟι ταραξίες επιτέθηκαν στη δημοσιογράφο του ΡΙΚ, την οποία κτύπησαν στο κεφάλι, της απέσπασαν το κινητό της τηλέφωνο και προκάλεσαν ζημιές στο αυτοκίνητο της.\nΗ δημοσιογράφος και ο κάμεραμαν βρίσκονται αυτή την ώρα στην Αστυνομική Διεύθυνση Λάρνακας, όπου δίνουν κατάθεση.\nΣύμφωνα με τις πρώτες πληροφορίες μέλη της Αστυνομίας, που έσπευσαν στο σημείο, πέρασαν χειροπέδες σε τρία πρόσωπα, δύο οπαδούς της Ανόρθωσης και έναν οπαδό του ΑΠΟΕΛ.\nΣτο λέω όσο γίνεται πιο γρήγορα. Θα πέσει πολύ ξύλο στα ταμεία των ομάδων της σούπερ ληγκ. Να σου εξηγήσω πως έχουν τα πράγματα... Πρόβλεψη αποδυτηριάκια. Η ΕΠΟ θα δεχθεί την απαίτηση του Κοντονή Σταύρου να μπουν τακτικοί δικαστές στην ποδοσφαιρική ομοσπονδία. Στο λέω όσο γίνεται πιο γρήγορα. Θα πέσει πολύ ξύλο στα ταμεία των ομάδων της σούπερ ληγκ. Να σου εξηγήσω πως έχουν τα πράγματα.\nΑπό την πρώτη στιγμή ο συριζαίος υφυπουργός ζήτησε να συμμετέχουν κανονικοί δικαστικοί κι όχι δικηγόροι στις πειθαρχικές επιτροπές. Ο Γκιρτζίκης, πρόεδρος της ΕΠΟ, συμφώνησε. Στη συνέχεια, όμως, το θεώρησε σαν παρέμβαση κυβερνητική και την έκανε γυριστή. Γι' αυτό με το δίκαιο του ο Κοντονής Σταύρος είπε άλλα είπαμε, αλλά (δεν) γίνονται.\nΗ σούπερ ληγκ, όπως και η φούτμπωλ ληγκ διορίζουν τις πειθαρχικές τους επιτροπές. Και η ΕΠΟ τη δική της για τα ερασιτεχνικά πρωτάθληματα και τα ματς κυπέλλου. Στη δε δευτεροβάθμια πειθαρχική επιτροπή τη σακούλα ελέγχει στα πάντα η ΕΠΟ.\nΜε τακτικούς δικαστές στις πειθαρχικές επιτροπές οι ποινές θα είναι... ποινές, όχι χάδια. Οι ΠΑΕ χωρίς υπερβολή θα υποφέρουν. Από τα πρόστιμα θα τους γίνει μαύρη η ζωή. Για τα επεισόδια στη Λεωφόρο στο ντέρμπυ με Ολυμπιακό π.χ., οι κανονικοί δικαστές θα έριχναν τρεις, όχι δύο αγωνιστικές στον Παναθηναϊκό, τουλάχιστον μια διακοσαρού ευρώ, ενώ θα αφαιρούσαν και επιπλέον δύο βαθμούς από το προσεχές πρωτάθλημα.\nΓια τον Κοντονή Σταύρο «ελέγχεται» η αθλητική δικαιοσύνη χωρίς τακτικούς δικαστές στις επιτροπές. Από την άλλη, η ΕΠΟ θα υποχωρήσει τελικά για να μη χρεώνεται άλλο ότι επηρεάζει τις αποφάσεις. Να μη λέει π.χ. ο Παναθηναϊκός ότι εμένα μου ρίξατε δύο αγωνιστικές και μία στον Ολυμπιακό.\nΟπότε έχουμε και λέμε. Κάνει ένα tweet ο Αλαφούζος για την διαιτησία; Θα αρχίσει να γράφει το κονταίρ! Δέκα χιλιάρικα την πρώτη φορά, 50.000 ευρώ τη δεύτερη, μια κατοσταρού την τρίτη και δεν θα το έχουν σε τίποτα οι δικαστές να αφαιρούν 3 βαθμούς από το πρωτάθλημα.\nΣήμερα οι ποινές είναι «καλοπιάσματα». Για 20 πυρσούς 2.000 ευρώ, με τους δικαστές που δεν θα τους διορίζει η ΕΠΟ, η ζημιά θα γράφει 10.000 ευρώ, και 20.000.\nΤΟ «ΚΡΥΦΟ ΧΑΡΤΙ» για την εγκληματική οργάνωση που έχει ο ειδικός ανακριτής Γιώργος Ανδρεάδης, αποκαλύπτει ο apodytiriakias.gr\nΑκόμα και σε μια δικηγορίνα, που μετείχε σε πειθαρχική επιτροπή, της απαγόρευσε να ασχοληθεί με το ποδόσφαιρο ο ειδικός ανακριτής Γιώργος Ανδρεάδης. Τι σημαίνει αυτό; Τι κάνει νιάου νιάου στα κεραμίδια. Είναι γάτος και κεραμιδόγατος.\nΕπαγγελματίας είναι ο δικηγόρος. Πώς, λοιπόν, θα του απαγορεύσεις π.χ. να υποστηρίζει μια υπόθεση ποδοσφαιριστή. Άλλο να του βγάλεις κόκκινη κάρτα σαν δικαστής, δηλαδή να μην επιτρέπει τη συμμετοχή του σε πειθαρχική επιτροπή, να επιβάλλει ποινές, να απαλλάσσει ΠΑΕ και ποδοσφαιριστές.\nΣτον ερασιτέχνη, όμως, όχι τον επαγγελματία, αυτόν που εκλέγεται στο Δ.Σ. της ΕΠΟ, της τοπικής Ένωσης, ο δικαστής μπορεί να του απαγορεύει την ενασχόληση με το ποδόσφαιρο. Αν, βεβαίως, τον βρει σκάρτο. Πήρες χαμπάρι;\nΕκεί το πάει ο ανακριτής για την εγκληματική οργάνωση. Να απαγορεύσει την ενασχόληση με το ποδόσφαιρο σε κάποιους της ΕΠΟ. Με μια «ποινή», δηλαδή, που δεν υπάρχει, που δεν αναφέρεται στο δίκαιο. Έχει, όμως, τη δυνατότητα ο δικαστής, να την χρησιμοποιεί, όπως άλλωστε το κάνει ήδη(!), με σκοπό να προστατεύσει το ποδόσφαιρο.\nΤίποτα παραπάνω απ’ το Europa League δεν μπορεί -με αποτελέσματα όπως αυτό με τη Γουέστ Μπρομ- να ονειρεύεται η Λίβερπουλ. Οι «κόκκινοι» κόλλησαν στο 0-0 και πλέον χάνουν από τα μάτια τους το σεντόνι.\nΤα συνηθισμένα… λάδια στην τελική ευθεία κάθε σεζόν χάνει και φέτος η Λίβερπουλ.\nΜετά το κάζο απ’ την Άστον Βίλα στο Κύπελλο, οι «κόκκινοι» επέστρεψαν στις γκέλες και στο πρωτάθλημα και με το 0-0 στην έδρα της Γουέστ Μπρομ αποχαιρετούν σιγά-σιγά και το στόχο του Champions League.\nΠαρόλο που είχε δοκάρι με τον Ίμπε (αλλά κινδύνευσε κιόλας από τους γηπεδούχους) η ομάδα του Μπρένταν Ρότζερς απέτυχε να βρει το δρόμο προς τα δίχτυα. Με μια μόλις νίκη λοιπόν, στα τέσσερα τελευταία παιχνίδια, έμεινε στην πέμπτη θέση -μαζί με την Τότεναμ- και χωρίς τη δυνατότητα (ακόμα κι αν πάρει το ματς λιγότερο) να πλησιάσει την τετράδα.\nΤην ώρα όμως που η Λίβερπουλ έβλεπε το σεντόνι ν’ απομακρύνεται, η Νιούκαστλ έβλεπε τα μπλεξίματα να την πλησιάζουν ακόμα περισσότερο. Η πάντα επικίνδυνη Σουόνσι πέρασε απ’ το «Σεντ Τζέιμς Παρκ» και αναγκάζοντας τις «καρακάξες» στην έβδομη σερί ήττα τους (2-3), τους έφερε ακόμα πιο κοντά στην επικίνδυνη ζώνη.\nΕκεί όπου ΔΕΝ βρίσκεται πλέον (μετά το εκπληκτικό ντεμαράζ που έχει κάνει) η Λέστερ! Με φόρα απ’ τις εξαιρετικές εμφανίσεις τους το τελευταίο διάστημα, οι «αλεπούδες» σκότωσαν τις ελπίδες της Μπέρνλι και φεύγοντας απ’ το ντέρμπι παραμονής με την τέταρτη σερί νίκη της (1-0) αναπνέει εκτός της τελευταίας τριάδας.\nΈτσι, στη θέση της πέρασε πλέον η φιλότιμη πλην ανεπαρκής Σάντερλαντ. Οι «μαυρόγατες» προηγήθηκαν στην έδρα της Στόουκ, αλλά ένα ακόμα γκολ του Άνταμ τους στέρησε το μεγάλο διπλό (1-1) και τους έριξε στο ισόγειο.\nΑκόμα χειρότερα, όμως, είναι τα πράγματα για την ΚΠΡ. Η ομάδα του Χάρι Ρέντναπ έπαιζε ένα απ’ τα τελευταία της χαρτιά απέναντι στη Γουέστ Χαμ, αλλά δυστυχώς για ‘κείνη δεν βγήκε… άσος (0-0), με αποτέλεσμα να παραμένουν στριμωγμένοι στην προτελευταία θέση.\nΌσο για το πρόσωπο της ημέρας στα ματς της παραμονής, είναι γνώριμο στους Έλληνες φιλάθλους. Ανήκει στον Ντάμε Εντόι, που πήρε πάνω του την παραπαίουσα εσχάτως Χαλ και με δυο ακόμα γκολ (φτάνοντας τα έξι συνολικά) την οδήγησε σε σημαντικό διπλό 2-0 στην έδρα της Κρίσταλ Πάλας.\nΣάββατο, 25/4 (17:00)\n(29’, 65’ Πελέ - 43’ Λαμέλα, 70’ Τσαντλί)\nΚρίσταλ Πάλας-Χαλ 0-2\n(52’, 90’+2’ Εντόι)\n(20’ Πέρεθ, 87’ Ντε Γιονγκ - 45’+2’ Ολιβέιρα, 50’ Σίγκουρντσον, 71’ Κορκ)\nΚΠΡ-Γουέστ Χαμ 0-0\n(27’ Άνταμ - 2’ Γουίκαμ)\nΓουέστ Μπρομ-Λίβερπουλ 0-0\nΧαλ-Άρσεναλ (22:00) *Πηγή: sport-fm.gr*\nΗ Γουότφορντ επιστρέφει για Πέμπτη φορά στην ιστορία της στην πρώτη κατηγορία (1982, 1999, 2006), με τις δύο τελευταίες χρονιές που ανέβηκε να έχει υποβιβαστεί κατευθείαν. *Πηγή: sport-fm.gr*\nΕπιστροφή στα θετικά αποτελέσματα για τον Άρη, καθώς επιβλήθηκε 81-74 εκτός έδρας της ομάδας των Τρικάλων, παρά την αποχή ενός μήνα από τις επίσημες αγωνιστικές υποχρεώσεις.\nΣτις νίκες επέστρεψε ο Άρης μετά τη βαριά ήττα με την ΑΕΚ στο ΟΑΚΑ. Παρά την αγωνιστική τους απραξία τον προηγούμενο μήνα οι «κιτρινόμαυροι» επικράτησαν 81-74 εκτός έδρας των Τρικάλων για την 24η αγωνιστική της Basket League και έφτασαν στη 15η νίκη τους φέτος.\nΟι παίκτες του Δημήτρη Πρίφτη προηγήθηκαν μέχρι και με 16 πόντους στα μισά του δευτέρου δεκαλέπτου, όμως στη συνέχεια χαλάρωσαν και επέτρεψαν σταδιακά στα Τρίκαλα να επιστρέψουν στη διεκδίκηση του αγώνα και να βρεθούν πίσω στο σκορ με μόλις ένα πόντο τεσσεράμισι λεπτά πριν τη λήξη της αναμέτρησης. Σε εκείνο το σημείο δράση ανέλαβε ο Σίμτσακ, ο οποίος με 9 πόντους στα τελευταία λεπτά έδωσε ουσιαστικά τη νίκη στον Άρη.\nΠρώτος σκόρερ του αγώνα ήταν ο Τόμας με 25 πόντους και 6/11 σουτ τριών πόντων και ακολούθησαν ο Αντεγκμπόγιε και ο Σίμτσακ με 12 και 11 αντίστοιχα, ενώ ο πρώτος σκόρερ του πρωταθλήματος, Βεζένκοφ, κινήθηκε σε… ρηχά νερά μένοντας στους 7 πόντους. Από την πλευρά των γηπεδούχων ξεχώρισαν ο Χάρις ο Αλεξάντερ με 22 (5/6 τρίποντα) και 16 πόντους αντίστοιχα.\nΜε το αποτέλεσμα αυτό ο Άρης βρίσκεται στην τέταρτη θέση της βαθμολογίας με ρεκόρ 15-8, ενώ τα Τρίκαλα έμειναν στη 12η με μόλις 8 νίκες σε 24 αναμετρήσεις.\nΟ Χάρις με δύο βολές έδωσε το προβάδισμα με το καλημέρα στους γηπεδούχους, όμως η συνέχεια δεν ήταν το ίδιο καλή για τα Τρίκαλα. Ο Πάσαλιτς και ο Ριντ έβαλαν μπροστά στο σκορ τον Άρη (6-9) και οι φιλοξενούμενοι δεν κοίταξαν ξανά πίσω. Οι «κιτρινόμαυροι» έβαλαν επτά συνεχόμενους πόντους (8-16) και έδειξαν ποιος θα είναι το αφεντικό στο ματς. Ο Τόμας ήταν εντυπωσιακός και με δύο τρίποντα έφτασε στους 11 προσωπικούς πόντους και διεύρυνε τη διαφορά στο +9 (15-24). Με κάρφωμα ο Χάρις μείωσε στο τέλος της πρώτης περιόδου στο -7 (20-27).\nΟ Τόμας συνέχισε το… βιολί του στο δεύτερο δεκάλεπτο και έχοντας την αμέριστη συμπαράσταση από τους Νέιμικ και Αντεγκμπόγιε ανέβασε την απόσταση του Άρη από τους Θεσσαλούς σε διψήφια επίπεδα (24-34). Μετά το καλάθι του Τρέισι (26-34) μάλιστα ακολούθησε ένα σερί 8-0 (26-42) στο 17’ και οι φιλοξενούμενοι έδειξαν πως θα έκαναν έναν υγιεινό περίπατο στα Τρίκαλα. Όμως στο τελευταίο τρίλεπτο δεν σημείωσαν άλλο καλάθι, κάτι που το εκμεταλλεύτηκαν οι γηπεδούχοι και «ροκάνισαν» στο -8 (34-42) τη διαφορά με τους Τρέισι, Χάρις και Ματαλόν να βάζουν 8 συνεχόμενους πόντους μέχρι το τέλος του ημιχρόνου.\nΟι οδηγίες του Πρίφτη φάνηκε να ξυπνούν τους παίκτες του Άρη και με ένα επιμέρους 7-2 (37-49) ξεμάκρυναν στο σκορ. Τα Τρίκαλα απάντησαν με ένα 5-0 σερί (42-49) και οι δύο ομάδες συνέχισαν με τον ίδιο ρυθμό και τη διαφορά να κυμαίνεται μεταξύ 6-11 πόντων. Μετά το τρίποντο του Πάσαλιτς (43-54) οι γηπεδούχοι μείωσαν με τους Αμερικανούς Αλεξάντερ, Ίνγκραμ, Χάρις και Τρέισι να σημειώνουν από 2 πόντους και να ρίχνουν τη διαφορά στο -6 (52-58) στο 30’.\nΟι γηπεδούχοι πήραν ακόμα περισσότερο θάρρος και έφτασαν σε απόσταση ενός καλαθιού από τους «κιτρινόμαυρους» με ένα επιμέρους 7-3 (59-61) στα πρώτα λεπτά της τελευταίας περιόδου. Ο Τόμας απάντησε με εύστοχο σουτ από τα 6,75 και ο Βεζένκοφ τον ακολούθησε, όμως ο Ματαλόν έφερε ξανά τις δύο ομάδες κοντά στο σκορ (65-67), ενώ ο Χάρις μείωσε τη διαφορά στην ελάχιστη τιμή της (68-69). Ο Άρης όμως βρήκε έναν απροσδόκητο πρωταγωνιστή στο πρόσωπο του Σίμτσακ, ο οποίος σημείωσε εννιά πόντους και έδωσε καθοριστικό προβάδισμα +6 (72-78) στον Άρη ένα λεπτό πριν τη λήξη του αγώνα. Ο Αλεξάντερ έφερε τα Τρίκαλα στο -4 (74-78), αλλά δεν μπόρεσαν να κάνουν την ανατροπή με τον Άρη να παίρνει το «διπλό» με 81-74.\nΤα δεκάλεπτα: 20-27, 34-42, 52-58, 74-81\nΤρίκαλα (Παπάζογλου): Ίνγκραμ 12 (2), Νικολόπουλος, Τρέισι 11, Χάρις 22 (5), Τσούπκοβιτς 6, Πάνος 2, Σπανός, Ματαλόν 5 (1), Αλεξάντερ 16\nΆρης (Πρίφτης): Πάσαλιτς 10 (2), Ριντ 9 (1), Τόμας 25 (6), Χαρίσης, Βεζένκοφ 7 (1), Νέιμικ 6, Μούρτος 1, Σίμτσακ 11, Αντεγκμπόγιε 12 (2) *Πηγή: sport-fm.gr*\nΌλο και πιο κοντά στο πρωτάθλημα η Μπαρτσελόνα! Οι «μπλαουγκράνα» μετέτρεψαν σε τυπική διαδικασία το καταλανικό ντέρμπι με την Εσπανιόλ (2-0) και άφησαν με την… όρεξη -για πιθανή γκέλα- τη Ρεάλ.\nΌσο χρειάστηκε ήταν «σίφουνας» και πέρασε ένα άνετο καταλανικό ντέρμπι η Μπαρτσελόνα! Οι παίκτες του Λουίς Ενρίκε επικράτησαν 2-0 της Εσπανιόλ και αύξησαν την διαφορά τους απ’ τη Ρεάλ στους 5 βαθμούς κι ενώ η βασίλισσα αγωνίζεται την Κυριακή με τη Θέλτα, με πέντε αγωνιστικές να απομένουν για το φινάλε του πρωταθλήματος.\nΣαν… δαιμονισμένοι μπήκαν στον αγωνιστικό χώρο οι «μπλαουγκράνα». Έκαναν την μία ευκαιρία πίσω απ’ την άλλη (δύο κλασικές στο… πεντάλεπτο) και μοιραία αυτή η πίεσή τους απέδωσε καρπούς. Ήταν στο 17’ όταν ο Νεϊμάρ επωφελήθηκε τα κενά στην άμυνα -και το ωραίο γύρισμα του Άλμπα- ανοίγοντας το δρόμο για το διπλό και πριν κοπάσουν οι πανηγυρισμοί, ο Μέσι έγραψε το 2-0 στο 25’ (μετά από μπαλιά του Σουάρες, που βέβαια ξεκίνησε από θέση οφσάιντ).\nΟ ρυθμός παρέμεινε στα ίδια επίπεδα, με την Εσπανιόλ να μην μπορεί να κάνει το παραμικρό και να δείχνει σαν ο… φτωχός συγγενής του ντέρμπι. Ακόμα και με το σαφές προβάδισμα που είχε η Μπάρτσα, ήθελε να πετύχει κι άλλα τέρματα, αλλά την μία ο Κασίγια είπε «όχι» στο τετ-α-τετ με τον Νεϊμάρ και την άλλη, ο «Λέο» σημάδεψε το δοκάρι.\nΌταν, όμως, ο Ζόρντι Άλμπα αποβλήθηκε στο 54’ με δεύτερη κίτρινη κάρτα σε διάστημα… ενός λεπτού, οι γηπεδούχοι αναθάρρησαν. Και δημιούργησαν κάποιες ευκαιρίες που θα μπορούσαν να τους είχαν ξαναβάλει στο κόλπο ή τουλάχιστον να πετύχαιναν το γκολ της τιμής, αλλά ο Στουάνι ήταν άστοχος.\nΜοιραία λοιπόν το 2-0 υπέρ της Μπαρτσελόνα δεν άλλαξε (με τον Μορένο να αφήνει στις καθυστερήσεις κι αυτός την ομάδα του με δέκα) και έκανε ακόμα ένα βήμα προς την κούπα, την ώρα που ο Τσάβι έγραφε ιστορία με το 500ο παιχνίδι του σε επίπεδο Primera Division.\nΔίχως εκπλήξεις και με τον Ζέκα σε ρόλο δεξί μπακ, ο Παναθηναϊκός θέλει απέναντι στην Ξάνθη να «σβήσει» τα τελευταία ανεπιτυχή αποτελέσματα. Δείτε τους «εκλεκτούς» του Αναστασίου.\nΜε τις απουσίες αρκετές εξ’ αρχής (Μπεργκ, Ταυλαρίδης, Μαυρίας, Μπούρμπος, Μέντες) τα… κουκιά ήταν μετρημένα για τον Γιάννη Αναστασίου που δεν πήγε σε εκπλήξεις της τελευταίας στιγμής ενόψει του αγώνα με την Ξάνθη.\nΈτσι, λοιπόν, κάτω απ’ την εστία του Παναθηναϊκού θα είναι ο Στιλ, με δεξί μπακ τον Ζέκα, αριστερά τον Νάνο και τους Σίλντενφελντ-Τριανταφυλλόπουλο στο κέντρο της άμυνας.\nΠριν 40 χρόνια ξεφτίλιζε ο Πελέ. Πριν λίγα χρόνια ο Τζιοβάνι. Άμα λάχει το κάνει και ο Εντισον Καβάνι που με υπέροχη λόμπα άφησε τον αντίπαλο τερματοφύλακα... με την προσπάθεια!\nΔεν είναι να βρεθείς τετ-α-τετ με τέτοιους παίκτες. Και ειδικά όταν είναι η... βραδιά τους. Διότι όχι μόνο σπάνια θα αντιδράσεις, αλλά ενδέχεται να σε... διασύρουν.\nΌπως έκανε ο Έντισον Καβάνι στο παιχνίδι της Παρί Σεν Ζερμέν με την Λιλ όπου άφησε τον αντίπαλό τερματοφύλακα να... παρακολουθήσει την πορεία -μετά από υπέροχη λόμπα- της μπάλας μην μπορώντας να κάνει το παραμικρό.\nΚι όταν βάζεις τέτοιες γκολάρες μόλις στο 4', είναι... λογικό οι Παριζιάνοι να προηγούνται ήδη 3-0 στο 30'...\nΠατέρας για δεύτερη φορά έγινε ο επιθετικός του ΠΑΟΚ, Δημήτρης Σαλπιγγίδης, καθώς η γυναίκα του γέννησε ένα κοριτσάκι το Σάββατο. Ευχές από την ΠΑΕ.\nΤο δεύτερο του παιδί απέκτησε ο Δημήτρης Σαλπιγγίδης, με τη γυναίκα του να γεννάει το πρωί του Σαββάτου δεύτερο κοριτσάκι.\nΗ ΠΑΕ ΠΑΟΚ έκανε τις σχετικές ευχές μέσω της λογαριασμού της στο twitter.\nΕυχές από όλη την οικογένεια του #PAOK στην οικογένεια του Δημήτρη Σαλπιγγίδη που απέκτησε τέταρτο μέλος. Να σας ζήσει\n5:18 PM - 25 Apr 2015\nΔεν αφήνουν να φύγει το τρένο του Europa οι παίκτες του Κλοπ. Μετά την γκέλα της Σάλκε, η Άουγκσμπουργκ «ανέστησε» το Αμβούργο (3-2) και η Ντόρτμουντ, που νίκησε 2-0 την Άιντραχτ πλησίασε στο -3.\nΗ Σάλκε έδωσε δικαιώματα, η Άουγκσμπουργκ ζωή στο Αμβούργο (3-2) και η Ντόρτμουντ έρχεται! Οι παίκτες του Κλοπ νίκησαν άνετα την Άιντραχτ στην Βεστφαλία (2-0), πλησιάζοντας στο -3 απ’τις θέσεις του Europa.\nΤο άγχος στο «Signal Iduna Park» έφυγε νωρίς από τα πόδια των γηπεδούχων, που άνοιξαν στο 24ο λεπτό -έπειτα από χέρι του Κίττελ- με εκτέλεση πέναλτι του Ομπαμεγιάνκ. Οκτώ λεπτά αργότερα (32’), ο Γκαμπονέζος σέρβιρε έτοιμο γκολ στον Καγκάβα το 2-0 κι αυτός δεν αστόχησε κλειδώνοντας εύκολα τη νίκη απέναντι στην ομάδα της Φρανκφούρτης.\nΒασικός αγωνίστηκε ο Σωκράτης Παπασταθόπουλος, επεισόδια ανάμεσα σε οπαδούς των δύο ομάδων πριν το ματς.\nΑνέστησε τον… πεθαμένο. Η Άουγκσμπουργκ βρέθηκε με δύο γκολ στην πλάτη στην «Imtech Arena» επέστρεψε στο ματς, όμως η ανάγκη επιβίωσης ήταν αυτή που έδωσε τεράστια νίκη στο Αμβούργο με σκορ 3-2.\nΣτο… τσακ δεν τα κατάφερε η Λεβερκούζεν. Οι «ασπιρίνες» άγγιξαν την 8η σερί τους νίκη στην Κολωνία, που όμως απάντησε στο γκολ του Μπραντ (60’) με τον Φίνε (83’).\nΣτο κόλπο για το Europa League και η Χόφενχαϊμ, που πέρασε από το Αννόβερο με σκορ 2-1. «Αυτοκτόνησε» η Στουτγκάρδη. Παρότι είχε προβάδισμα δύο τερμάτων στην έδρα της, η ομάδα του Χουμπ Στέφενς αποδείχτηκε ιδιαίτερα χαλαρή και η Φράιμπουργκ πήρε βαθμό από το πουθενά (2-2).\n(28', 31' Μπελ)\nΝτόρτμουντ-Άιντραχτ Φρανκφούρτης 2-0\n(24' Ομπαμεγιάνκγ πεν., 32' Καγκάβα)\n(24' Στίντλ - 1' Μοντέστε, 83' Σίπλοκ)\n(24' Γκίντσεκ, 27' Χάρνικ - 58', 85' Πέτερσεν)\n(11' Όλιτς, 19', 71' Λασόνγκα - 25' Μπομπαντίγια, 69' Βέρνερ)\n(83' Φίνε - 60' Μπραντ)\nΠροσαγωγές και συλλήψεις για τα επεισόδια στη Θεσσαλονίκη!\nΕνημέρωση για τα θλιβερά επεισόδια της Θεσσαλονίκης έκανε η Αστυνομία. Οι αρχές προχώρησαν σε 22 προσαγωγές και 12 συλλήψεις για την επίθεση σε οπαδούς του Άρη και την αντεπίθεση που ακολούθησε.\nΤην αναλυτική καταγραφή των επεισοδίων που σημειώθηκαν το βράδυ της Παρασκευής στη Θεσσαλονίκη έδωσε στη δημοσιότητα η Αστυνομία.\nΟι αρχές αναφέρονται στην επίθεση με μολότοφ που έγινε σε κέντρο διασκέδασης όπου βρίσκονταν οπαδοί του Άρη και στον τραυματισμό ενός με αιχμηρό αντικείμενο.\nΠαρόλο που σημειώνεται ωστόσο ότι έγιναν 22 προσαγωγές γι’ αυτή, δεν προέκυψαν επιβαρυντικά στοιχεία σε βάρος των προσαχθέντων κι έτσι αποχώρησαν.\nΕπίσης, οι αρχές ενημερώνουν για κίνηση άλλων οπαδών στη συνέχεια προς την Τούμπα, ρίψη μολότοφ σε σύνδεσμο και συμπλοκές με αστυνομικές δυνάμεις, κατά τη διάρκεια της οποίας έγιναν 12 συλλήψεις.\nΑπρόοπτο της τελευταίας στιγμής στον Ατρόμητο, με τον Γιάννη Κοντοέ να παθαίνει λουμπάγκο και να μην ταξιδεύει για Λιβαδειά, προκειμένου να συνεισφέρει στην προσπάθεια των πλέι οφ.\n«Λαβωμένος» ταξιδεύει για Λιβαδειά ο Ατρόμητος ενόψει του αυριανού αγώνα με την τοπική ομάδα και στην προσπάθεια που καταβάλλει για να προλάβει το… τρένο των πλέι οφ.\nΟ Νίκος Νιόπλιας δεν μπορεί να υπολογίζει τον Γιάννη Κοντοέ. Ο μπακ-χαφ των «κυανόλευκων» έπαθε λουμπάγκο, έχασε τις τελευταίες προπονήσεις κι ως εκ τούτου αναγκαστικά «κόπηκε» απ’ την αποστολή.\nΣτην Αθήνα έμειναν και οι Νάστος, Κιβρακίδης, Δημούτσος, Τσέναμο και Λημνιός για διάφορους λόγους.\nΗ 18μελής αποστολή: Γκορμπούνοφ, Μπάρκας, Κούρος, Λαζαρίδης, Φυτανίδης, Μπάλλας, Γκαρσία, Αγκουαζί, Μαρσελίνιο, Ούμπιντες, Γεωργίου, Ναπολεόνι, Καραμάνος, Παπάζογλου, Μπρίτο, Καράσκο, Κατσουράνης, Παπασπύρος. *Πηγή: sport-fm.gr*\nΤο καλοκαίρι θα αποχωρήσει απ΄το Νήσι. Το όνομα του Στίβεν Τζέραρντ, όμως, θα μείνει για πάντα χαραγμένο στα «βιβλία» της Πρέμιερ Λιγκ. Διότι σήμερα μπήκε στο κλειστό κλαμπ εκείνων με 500 συμμετοχές!\nΔεν είναι πολλοί αυτοί που έχουν πετύχει το σημερινό επίτευγμα του Στίβεν Τζέραρντ. Κάθε άλλο, είναι... σχεδόν μετρημένοι στα δάχτυλα των δύο χεριών όσοι έχουν γράψει τουλάχιστον 500 συμμετοχές στην ιστορία της Πρέμιερ Λιγκ.\nΟ μεγάλος αρχηγός της Λίβερπουλ, λοιπόν, έγινε ο 12ος που φτάνει σε αυτό το ιστορικό ρεκόρ, με την παρουσία του στο παιχνίδι απέναντι στη Γουέστ Μπρομ. Απ' το 1998 που ξεκίνησε το ταξίδι μέχρι και σήμερα, προτού το καλοκαίρι ο «Stevie G» αποχαιρετήσει την αγαπημένη του ομάδα.\nΚαι παράλληλα, ο Τζέραρντ είναι μόλις ο τρίτος που φτάνει σε αυτό τον αριθμό με μόλις μια ομάδα, πίσω απ' τους Γκιγκς (632 συμμετοχές με την Γιουνάιτεντ) και Κάραγκερ (508 με Λίβερπουλ). *Πηγή: sport-fm.gr*\nΤο κόμπλεξ… κατωτερότητας της Σαουθάμπτον απέναντί της διατήρησε η Τότεναμ! Με τον Λαμέλα να βάζει το χεράκι του (στο πρώτο γκολ), οι Λονδρέζοι έμειναν 6ο ματς αήττητοι απ’ τους «αγίους» (2-2).\nΣτο χέρι της Τότεναμ παρέμεινε -κυριολεκτικά σχεδόν- η έκτη θέση της Premier League.\nΕκμεταλλευόμενοι εκτός των άλλων κι ένα γκολ του Λαμέλα με το… μπράτσο, οι Λονδρέζοι διατήρησαν την εξαιρετική παράδοση με τη Σαουθάμπτον κι έφυγαν όρθιοι από το «Σεντ Μέρις» (2-2).\nΤο προβάδισμα που έδωσε δυο φορές στους γηπεδούχους ο Πελέ (με κοντινό πλασέ στο 29’ έπειτα από μπαράζ ανοησιών της αντίπαλης άμυνας και με όμορφη κεφαλιά στο 65’) δεν αποδείχθηκαν αρκετά για την ομάδα του Κούμαν.\nΚι αυτό διότι, πρώτα ο Λαμέλα (με την αμφισβητούμενη ισοφάριση στο 43’) και έπειτα ο Τσαντλί στο 70’ απαγόρευσαν στους «αγίους» να πανηγυρίσουν την πρώτη νίκη επί της Τότεναμ έπειτα από πέντε σερί ήττες.\nΈτσι, η ομάδα του Ποκετίνο (που επέστρεψε για πρώτη φορά ως αντίπαλος στο «Σεντ Μέρις») ξεπέρασε κατά ένα πόντο τη Λίβερπουλ στην πέμπτη θέση, ωστόσο το ρεαλιστικό της κέρδος ήταν πως κράτησε από κάτω τη σημερινή της αντίπαλο.\nΚατόπιν αυτού, διατήρησε το πλεονέκτημα για την έκτη θέση, που επίσης θα δώσει ευρωπαϊκό εισιτήριο (με ανοιχτό πάντως το ενδεχόμενο σε περίπτωση επικράτησης της Άρσεναλ επί της Άστον Βίλα στον τελικό Κυπέλλου το ίδιο να συμβεί και με την έβδομη).\nΚαρέκλες, γλάστρες και ό,τι άλλο βρήκαν μπροστά τους αντάλλαξαν οπαδοί της Ντόρτμουντ και της Άιντραχτ, με την αστυνομία να παρεμβαίνει έγκαιρα και να ηρεμεί την κατάσταση.\nΣυμπλοκές μεταξύ οπαδών της Ντόρτμουντ και της Άιντραχτ σημειώθηκαν το Σάββατο.\nΠερίπου 300 οπαδοί της ομάδας της Φρανκφούρτης είχαν συγκεντρωθεί στην παλιά αγορά της πόλης της Βεστφαλίας κι εν συνεχεία θα αναχωρούσαν για το «Signal Iduna Park». Ενώ τίποτα δεν προμήνυε τα όσα θα ακολουθήσουν, η κατάσταση ξέφυγε ότι σχεδόν 200 οπαδοί της Ντόρτμουντ πέρασαν από το σημείο.\nΕπικράτησε χάος με τους οπαδούς να χρησιμοποιούν ως όπλα καρέκλες, γλάστρες αλλά και άλλα αντικείμενα. Ευτυχώς πριν η κατάσταση βγει εκτός ελέγχου, επενέβησαν οι αστυνομικές δυνάμεις προχωρώντας μάλιστα σε αρκετές συλλήψεις οπαδών και από τις δύο πλευρές. *Πηγή: sport-fm.gr*\nΤην σκληρή της προετοιμασία για το Παγκόσμιο Κύπελλο Σπάθης συνεχίζει η Βάσω Βουγιούκα, η οποία θα συμμετάσχει σε δυνατό καμπ προετοιμασίας που θα γίνει στο Πεκίνο.\nΣτην Κίνα βρίσκεται η Βάσω Βουγιούκα, η οποία θα συμμετάσχει σε δυνατό καμπ προετοιμασίας. Η Ελληνίδα πρωταθλήτρια συνεχίζει την σκληρή της προετοιμασία, καθώς βρισκόμαστε σε Προολυμπιακή χρονιά και ταξίδεψε στο Πεκίνο μαζί με τον προπονητή Γκάμπριελ Ντούτσια.\nΤο καμπ προετοιμασίας ξεκινάει σήμερα και θα διαρκέσει έως της 30 Απριλίου και θα συμμετάσχουν σπουδαίες αθλήτριες από όλο τον κόσμο.\nΣτόχος της Βουγιούκα είναι να προετοιμαστεί όσο το δυνατόν καλύτερα για το Παγκόσμιο Κύπελλο Σπάθης Γυναικών που θα διεξαχθεί στο Πεκίνο στο διάστημα 1-3 Μαΐου. *Πηγή: sport-fm.gr*\nΟ εκ των αντιπροέδρων της UEFA, Μάριος Λευκαρίτης, μίλησε στον ΣΠΟΡ FM 94.6 για το αρνητικό κλίμα που υπάρχει για την ελληνική Κυβέρνηση, το πιθανό Grexit και την εγκληματική οργάνωση.\nΟ Νίκος Ζέρβας γράφει για τα εμπόδια και την αμφισβήτηση που ξεπέρασε ο Ολυμπιακός για να φτάσει στο Final Four, τον καταπληκτικό, Γιάννη Σφαιρόπουλο, και τη νέα υπέρβαση που θα ψάξει στην Μαδρίτη.\n«Για να επιβιώσεις, συχνά είναι απαραίτητο να δώσεις μάχη. Και για να δώσεις μάχη, πρέπει να… λερωθείς», αναφέρει ένα από τα εκπληκτικά αποφθέγματα του Τζωρτζ Όργουελ. Στην περίπτωση του Ολυμπιακού, ο βρετανός συγγραφές επιβεβαιώνεται πλήρως, αφού αν κάνει κανείς μία σύντομη ανασκόπηση της εκπληκτικής πορείας των «ερυθρόλευκων» τα τελευταία επτά χρόνια στην Ευρωλίγκα, θα θυμηθεί τους αμέτρητους σκοπέλους που ξεπέρασαν για να τα καταφέρουν. Αυτοί τους έχουν χαλυβδώσει, δημιουργώντας ένα «μέταλλο» ομάδας που είναι ικανή για όλα.\nΤο Final Four της Μαδρίτης, αποτελεί επιστέγασμα μίας σεζόν που άρχισε με τον χειρότερο τρόπο, είχε πολλές δυσκολίες σε όλα τα επίπεδα, αλλά εξελίσσεται ιδανικά. «Δεν πάμε πουθενά με αυτό το ρόστερ. Αγγελόπουλοι κάντε μεταγραφές ή φύγετε», ήταν οι ατάκες των όψιμων υποστηρικτών μετά την ήττα-σοκ από τον Παναθηναϊκό στο κύπελλο, που η ιστορία έδειξε πως έκανε καλό. Οι ίδιοι, που… θυμούνται να πάνε στο γήπεδο μόνο στα μεγάλα ματς, τώρα αποθεώνουν και ψάχνουν εναγωνίως εισιτήριο για την Ισπανία. Δείχνουν να μην έχουν μάθει το παραμικρό μετά από όσα εκπληκτικά έχει καταφέρει αυτή η ομάδα, την οποία δε σέβονται όσο της αρμόζει, όταν παίζει σε μισοάδειες εξέδρες στα περισσότερα παιχνίδια. Της αξίζει ανάλογη με της Πέμπτης ατμόσφαιρα σε κάθε παιχνίδι.\nΟ Ολυμπιακός όμως, έχει ξεπεράσει και αυτό το εμπόδιο. Ξέρει καλά πως όταν η… σκόνη απ’ τα πανηγύρια… καθίσει στο έδαφος, στο ΣΕΦ θα τον υποστηρίζουν οι γνωστοί λίγοι και καλοί, παρότι ως οργανισμός, αποτελεί ο,τι πιο υγιές έχει να επιδείξει στην παρούσα φάση ο ελληνικός επαγγελματικός αθλητισμός.\nΓια την σειρά με την Μπαρτσελόνα, την επική και δίκαιη πρόκριση, έχουν γίνει δεκάδες αναλύσεις και έχουν αποδοθεί οι ανάλογες τιμές στους πρωταγωνιστές. Αναμφίβολα και όσο και αν αποφεύγει να μιλάει για τον εαυτό του, τα περισσότερα εύσημα ανήκουν στον Γιάννη Σφαιρόπουλο. Εκείνος (μαζί με τον πάντα διαθέσιμο για την ομάδα, Μίλαν Τόμιτς) ανέλαβε υπό δύσκολες συνθήκες, δεν ζήτησε τη παραμικρή διορθωτική κίνηση στο ρόστερ, πίστεψε εμπράκτως σε αυτό, δούλεψε σκληρά, έβαλε τη δική του -αγωνιστικά και όχι μόνο- φιλοσοφία και τα κατάφερε. Είναι ήρεμος, σοβαρός, διαχειρίστηκε άψογα τις καταστάσεις και κέρδισε τους πάντες ολοκληρωτικά. Απέδειξε πως ήταν απόλυτα έτοιμος για το υψηλό επίπεδο και εκμεταλλεύτηκε την ευκαιρία. Έχει ακόμα πολλά να δείξει και αν οι συνθήκες τον ευνοήσουν, ο Ολυμπιακός έχει βρει τεχνικό ηγέτη για πολλά χρόνια.\nΓια να γίνουν πράξη οι ιδέες και η φιλοσοφία του, συνέβαλαν φυσικά οι παίκτες που αποτελούν το μεγαλύτερο μέρος της πιο όμορφης μπασκετικής ιστορίας που έχει γραφτεί τα τελευταία χρόνια στην Ευρώπη. Κανείς τους δεν θέλει να μιλάει και να μιλάνε ξεχωριστά για την προσφορά και την απόδοσή τους, αφού όλοι μαζί νικούν και όλοι χάνουν. Ένα από τα πιο σημαντικά «όπλα» αυτής της ομάδας. Η παρέα… Άλλος πολύ, άλλος λιγότερο, δίνει κάτι για το κοινό καλό. Όταν ο κορυφαίος γκαρντ της Ευρώπης, Βασίλης Σπανούλης, απαντάει με περίσσια ειλικρίνεια με το «χρωστάω πολλά στους συμπαίκτες μου» και ο Γιώργος Πρίντεζης νιώθει άβολα όταν τον ρωτάς αναφορικά με τα όσα μεγάλα έχει πετύχει, καταλαβαίνεις πολλά. Αξίζουν λοιπόν, ΟΛΟΙ όσοι παλεύουν στις προπονήσεις και τους αγώνες, ένα μπράβο και ένα respect.\nΌλα αυτά δεν θα ήταν γεγονός, αν δεν υπήρχαν οι αδελφοί Αγγελόπουλοι να επενδύουν και να στηρίζουν. Το ευχάριστο για την ομάδα, είναι ότι έχουν αναγνωρίσει τα λάθη τους και νιώθουν σα να μην έχουν… αρχίσει ακόμα, με ο,τι αυτό συνεπάγεται. Η υγεία που αποπνέει στο εσωτερικό του ο Ολυμπιακός, είναι και δικό τους έργο, όπως και όλοι όσοι εργάζονται για αυτόν τον οργανισμό.\nΓια τις πιθανότητες που έχει για να τα καταφέρει στο πιο δύσκολο, αλλά και άκρως… ελληνικό, Final Four των τελευταίων ετών, υπάρχουν πολλές μέρες για συζήτηση. Το σίγουρο για την ώρα, είναι πως όταν το τρίποντο του Πρίντεζη βρήκε στόχο, κάποιοι άρχισαν να… ανησυχούν. *Πηγή: sport-fm.gr*\nΜετά από απουσία τριάμισι μηνών, ο Σοφιάν Σερφά επιστρέφει στην αποστολή του Πανθρακικού για τον αγώνα με τον Αστέρα στην Τρίπολη.\nΗ επιστροφή του Σοφιάν Σερφά, που έχει να αγωνιστεί από τα μέσα Ιανουαρίου, είναι η ευχάριστη είδηση στην αποστολή του Πανθρακικού για τον αγώνα της Κυριακής με τον Αστέρα στην Τρίπολη (17:15). Ο Γαλλοαλγερινός αμυντικός που ήταν τραυματίας ξεπέρασε το πρόβλημά του και κρίθηκε έτοιμος από τον Μάνουελ Ρόκα. Ο Ισπανός προπονητής δεν υπολογίζει μόνο στους τιμωρημένους Μεχία και Εμπόου.\nΑναλυτικά η αποστολή του Πανθρακικού: Πασχαλάκης, Αθανασιάδης, Ποτουρίδης, Σέτι, Σερφά, Μπαϊκαρά, Παπαγεωργίου, Τζάνης, Ντιγκινί, Κάσες, Μελίσσης, Ηλιάδης, Ίγκορ, Ροτζέριο, Χασομέρης, Ρομέου, Χρήστου και Τσουμάνης. *Πηγή: sport-fm.gr*\nΟ Κ. Νικολακόπουλος «δείχνει» στο sport-fm.gr την ενδεκάδα του Ολυμπιακού στη Νέα Σμύρνη.\n***Τόσο καιρό ο Περέϊρα δεν άλλαζε ενδεκάδα σε κανένα ματς! Στην κυριολεξία!\n***Τώρα που πήρε ο Ολυμπιακός και μαθηματικά το πρωτάθλημα, ο Πορτογάλος χωρίς άγχος πια, θα δώσει ευκαιρίες σε όλους τους παίκτες του στα τρία-τέσσερα τελευταία παιχνίδια, εννοώ του πρωταθλήματος και τη ρεβάνς Κυπέλλου με τον Απόλλωνα.\n***Για παράδειγμα αύριο με τον Πανιώνιο στη Νέα Σμύρνη, βλέπω θεαματικές αλλαγές στην ενδεκάδα. Από τον γκολκίπερ μέχρι τον σέντερ φορ!\n***Τερματοφύλακα βλέπω Μέγερι.\n***Στόπερ επιστροφή Σαντάνα, μαζί με Μποτία.\n***Αριστερό μπακ Γιαννούλη. Και δεξί μάλλον τον Ομάρ.\n***Στη μεσαία γραμμή Κασάμι, μαζί με Λούκα.\n***Τον Ντουρμάζ εξτρέμ.\n***Και το Μήτρογλου σέντερ φορ.\n***Συνολικά, εφτά-οκτώ αλλαγές σε σχέση με το σχήμα των προηγούμενων αγώνων!\nΙκανό για τα πάντα χαρακτήρισε τον Ολυμπιακό ο B.Μάντζαρης. «Μετά από αυτό που έγινε στην Πόλη, όλα γίνονται», τόνισε ο 25χρονος γκαρντ. Τι είπε για το Final Four, αλλά και τη μάχη του πρωταθλήματος.\nΟ Ολυμπιακός μπορεί να νικήσει τον οποιονδήποτε αντίπαλο, συνεπώς και την ΤΣΣΚΑ, μετά τον άθλο του στην Πόλη, όπως δήλωσε ο Βαγγέλης Μάντζαρης που φιλοξενήθηκε στην εκπομπή Jump Shoot και τον Τόλη Κοτζιά. Παράλληλα αναφέρθηκε στη δική του παρουσία, τον Γιάννη Σφαιρόπουλο, τον Αντρέι Κιριλένκο, αλλά και τις μάχες με τον Παναθηναϊκό στο πρωτάθλημα.\nΑναλυτικά, ο Βαγγέλης Μάντζαρης μίλησε στην εκπομπή Jump Shoot και τον Τόλη Κοτζιά για:\n-την πρόκριση επί της Μπαρτσελόνα: «Σε αυτά τα παιχνίδια θες και την τύχη με το


Σαμαράς: «Οι Έλληνες δεν είμαστε πιο πλούσιοι από τους Γερμανούς» – The Panhellenic Post\nΣε προδημοσίευση αποσπάσματος της συνέντευξης, η εφημερίδα παραθέτει σχόλιο του πρωθυπουργού σχετικά με την έρευνα της Ευρωπαϊκής Κεντρικής Τράπεζας και όχι της ομοσπονδιακής τράπεζας της Γερμανίας, όπως αναφέρει λανθασμένα η Bild.\n«Η έρευνα δεν αντικατοπτρίζει τις πραγματικές συνθήκες διαβίωσης. Σε έξι χρόνια ύφεσης, το βιοτικό επίπεδο μειώθηκε κατά 40%, η ανεργία βρίσκεται στο 27%. Οι Έλληνες σίγουρα δεν είναι κατά μέσο όρο πιο πλούσιοι από τους Γερμανούς!», τονίζει ο κ. Σαμαράς.\nΠαράλληλα, επαναλαμβάνει ότι η Ελλάδα δεν χρειάζεται νέο πακέτο βοήθειας. «Δεν χρειαζόμαστε κανένα καινούργιο, τρίτο πακέτο βοήθειας! Κατά τα άλλα δεν έχω και καμία πληροφόρηση για το ότι ο Βόλφγκανγκ Σόιμπλε πράγματι προετοιμάζει ένα τρίτο πακέτο. Πετυχαίνουμε στο τρέχον πρόγραμμα βοήθειας τους στόχους και λειτουργεί», σημειώνει.\nΣε ό,τι αφορά στην ελληνική προεδρία επισημαίνει ότι δίνει στη χώρα επιπλέον δύναμη προκειμένου να πετύχει το «come back».\n«Πρέπει να ενισχύσουμε την ανάπτυξη της οικονομίας και να σταθεροποιήσουμε περαιτέρω τη νομισματική ένωση ώστε να εμποδίσουμε μελλοντικές κρίσεις. Η προεδρία στην ΕΕ μας δίνει επιπλέον δύναμη για να καταφέρουμε το ελληνικό “come back”. Αισθανόμαστε περηφάνια που βρισκόμαστε σε μια τέτοια φάση στην προεδρία της ΕΕ», υπογραμμίζει ο πρωθυπουργός.\n[Top], [Γερμανοί], [Μπίλντ], [Σαμράς]\nΤΕΛΙΚΟ: Παναθηναϊκός - ΠΑΟΚ 2-1


** astrofegia **: Να μην ξεχνιόμαστε\nΜόλις δυο 24ωρα μετά την αναχώρηση του Τούρκου πρωθυπουργού από την Ελλάδα, τουρκική φρεγάτα παρενόχλησε ελληνικά μαχητικά αεροσκάφη.\nΗ τουρκική φρεγάτα που έπλεε νότια της Ικαρίας, σε μη δεσμευμένη περιοχή, απαίτησε από ελληνικά μαχητικά αεροσκάφη να αναφέρουν την ταυτότητα και τις προθέσεις τους!\nΤο περιστατικό συνέβη στις 14:18 όταν ελληνικά F-16 πραγματοποιούσαν τακτική εκπαιδευτική πτήση στο Κεντρικό Αιγαίο.\nΟ σχεδιασμός της πτήσης των ελληνικών αεροσκαφών έλαβε υπόψιν τη διαθεσιμότητα της περιοχής, αν δηλαδή είναι ελεύθερη για γυμνάσια, με δεδομένο ότι οι Τούρκοι αυτό το διάστημα έχουν δεσμεύσει κάποιες περιοχές για την αεροναυτική άσκηση «Λευκή Θύελλα».\nΩς εκ τούτου και χωρίς κανένα δικαίωμα ελέγχου, οι Τούρκοι όταν τα ελληνικά αεροσκάφη πλησίασαν στα 5 ναυτικά μίλια, πετώντας σε ύψος 300 ποδιών, αξίωσαν μέσω ασυρμάτου να τους γνωστοποιηθεί η ταυτότητά τους.\n"Εδώ τουρκικό πλοίο. Αναφέρατε ταυτότητα και προθέσεις!" ήταν η κλήση που δέχθηκαν τα πληρώματα της ελληνικής πολεμικής αεροπορίας.\nΕπιτελείς του ΓΕΕΘΑ επισημαίνουν ότι το περιστατικό δεν μπορεί να μπει ψηλά στη λίστα των προκλήσεων, αν θεωρήσει κανείς ότι η ενέργεια του Τούρκου κυβερνήτη εντάσσεται στο πλαίσιο της αυτοπροστασίας ενός πολεμικού πλοίου. Όμως τους προβληματίζει το γεγονός ότι είναι η τέταρτη φορά μέσα σε μια εβδομάδα που οι τουρκικές φρεγάτες ακολουθούν αυτήν την τακτική.\nΜια νέα τακτική, η οποία, σύμφωνα με στρατιωτικούς αναλυτές, υποδηλώνει πρόθεση για συνδιαχείριση στο Αιγαίο.


Τα τελευταία χρόνια, η περουβιανή κουζίνα είναι μία από εκείνες που απασχολούν ιδιαίτερα τον κόσμο της γαστρονομίας. Η αρχή είχε γίνει όταν ο Ferran Adrià πριν από περίπου 7 χρόνια κατέληξε στο ότι το Περού μπορεί και να έκρυβε το κλειδί για την κουζίνα του μέλλοντος, με τον Alain Ducasse να δηλώνει περίπου την ίδια περίοδο ότι η χώρα της λατινικής Αμερικής είναι ο επόμενος hot προορισμός του παγκόσμιου γαστρονομικού χάρτη. Το 2014, το Ινστιτούτο Μαγειρικής της Αμερικής (Culinary Institute of America) ανακήρυξε τη χρονιά ως έτος της περουβιανής κουζίνας, με τους Adria και Gaston Acurio (ο πιο γνωστός Περουβιανός σεφ και ambassador της κουζίνας της χώρας του) να γυρίζουν το ντοκιμαντέρ Peru Sabe, που κατέγραφε την γαστρονομική επανάσταση του Περού καθώς και την ανάπτυξη που έφερε το κομμάτι του φαγητού στην χώρα.\nA post shared by Gaston Acurio (@gastonacurio) on Jul 23, 2018 at 4:02pm PDT\nΕπιπλέον, όλο και περισσότερα εστιατόρια της Λίμα έκαναν την εμφάνισή τους στην ετήσια λίστα με τα 50 κορυφαία του πλανήτη (World’s 50 Best Restaurants), το Περού για 5 συνεχόμενα έτη κερδίζει το βραβείο του Best Culinary Destination in Latin America στα Word Travel Awards και το National Geographic συγκαταλέγει την περουβιανή πρωτεύουσα στους 10 κορυφαίους διαχρονικά γαστρονομικούς προορισμούς του πλανήτη. Κάτι που έχει ως αποτέλεσμα αυτή τη στιγμή σχεδόν 100.000 παιδιά και νέοι στο Περού των 30.000.000 κατοίκων να κάνουν γαστρονομικές σπουδές, αφήνοντας στην άκρη το ανέκαθεν όνειρο κάθε Λατινοαμερικάνου: να γίνουν δηλαδή ποδοσφαιριστές. Στα μέρη μας από την άλλη, η συγκεκριμένη τάση έκανε δειλά δειλά την εμφάνισή της τα τελευταία 2 χρόνια, έχοντας όμως κάποιους πολύ σημαντικούς εκπροσώπους - όπως ο Δημήτρης Κατριβέσης ή το εστιατόριο Nikkei.\nΌπως αντιλαμβάνεσαι το hype είναι κάτι παραπάνω από δικαιολογημένο. Εμείς σου παρουσιάζουμε μια λίστα με μερικά από τα βασικότερα προϊόντα και υλικά της περουβιανής κουζίνας για να γνωρίζεις τουλάχιστον τι πάνω-κάτω παίζει.\nΤο φίνο και με γεμάτο σώμα εθνικό cocktail του Περού σερβίρεται πλέον σε κάθε γωνιά του πλανήτη. Το pisco είναι περίπου για τους Περουβιανούς ότι για εμάς το τσίπουρο και παράγεται από απόσταξη σταφυλιών ήδη από τα τέλη του 16ου αιώνα. Το πιο γνωστό cocktail με αυτό είναι το Pisco Sour - μάλιστα το πρώτο Σάββατο κάθε Φεβρουαρίου είναι η National Day of Pisco Sour. Ακολουθεί η συνταγή του:\nΡίχνεις το pisco, το ασπράδι, τον χυμό και το σιρόπι σε σέικερ μαζί με πάγο, χτυπάς ζωηρά και σερβίρεις σε ψηλό ποτήρι με πάγο. Προσθέτεις ελάχιστες σταγόνες bitters. Γαρνίρεις με το lime.\nΝαι, μιλάμε για κάτι που χρησιμοποιείται παντού. Στο Περού όμως παράγουν πάνω από 3.000 διαφορετικές ποικιλίες πατάτας, πολύ πλούσιες σε μέταλλα και αντιοξειδωτικά (πολυφαινόλες και καροτενοειδή) και μάλιστα σε αρκετά διαφορετικά χρώματα. Έτσι, μεατξύ άλλων, συναντά κάποιος την ποικιλία Leona με το μπλε εσωτερικό, την Qeqorani που είναι και οι γνωστότερες (οι περίφημες μωβ πατάτες), την Peruanita που έχει ροζ φλούδα και κίτρινο εσωτερικό και την μαύρη πατάτα Amachi. Κάθε μία από αυτές μπορεί να μαγειρευτεί όπως οποιαδήποτε άλλη πατάτα.\nΟι σπόροι του περουβιανού αμάραντου θεωρούνται superfood και έχουν πολύ υψηλή διατροφική και φαρμακευτική αξία. Δεν είναι τυχαία άλλωστε από τα βασικότερα συστατικά στις δίαιτες των αστροναυτών. Προέρχονται από ένα φυτό που ανθίζει στις Άνδεις και είναι πάρα πολύ πλούσιο σε φυτικές πρωτεΐνες, ασβέστιο, φώσφορο, κάλιο, ψευδάργυρο, σίδηρο και αμινοξέα. Μπορεί κάποιος να το χρησιμοποιήσει σε σαλάτες ή ακόμη και μέσα στο αλεύρι.\nΈνα από τα πράγματα που χαρακτηρίζουν την περουβιανή κουζίνα είναι η αψάδα των γεύσεών της και ασφαλώς το πικάντικο άγγιγμα σε αυτές, κάτι που οφείλεται στις πιπεριές τσίλι. Το Περού θεωρείται ως η χώρα με τη μεγαλύτερη πολυμορφία καλλιεργούμενων καυτερών πιπεριών: cayenne, jalapeños και chiltepin είναι μερικές από τις πιο δημοφιλείς και παίζουν πρωταγωνιστικό ρόλο στην πλειοψηφία των πιάτων της εν λόγω γαστρονομικής κουλτούρας.\nΔεν μιλάμε για λουκουμάδες αλλά για το κατά πολλούς νέο αβοκάντο. Προφέρεται λούκουμα, είναι φρούτο και αποτελεί τον καρπό ενός δέντρου που φύεται σε υψόμετρο από 1.000 έως 2.400 μέτρα, κυρίως στις Άνδεις, με το Περού να είναι ο κύριος παραγωγός του (το συναντά κάποιος και στην Χιλή). Συχνά το αποκαλούν και χρυσό των Ίνκας, με την γεύση του να είναι ιδιαιτέρως γλυκιά και απαλή -θυμίζει σφένδαμο- και η υφή του αρκετά κρεμώδης.\nΤα κακαόδεντρα του Περού παράγουν μέχρι και 20 διαφορετικά αρώματα, κάτι που έχει σαν αποτέλεσμα, εκτός από εξαιρετικό καφέ, να δημιουργούνται και θαυμάσιες σοκολάτες. Το περουβιανό κακάο είναι πολύ πλούσιο σε φυτοστερόλες, αντιοξειδωτικές πολυφαινόλες και παρέχει υψηλές δόσεις ενέργειας σε αυτόν που το καταναλώνει.\nΚΟΥΖΙΝΑ ΦΑΓΗΤΟ ΠΕΡΟΥ


Αντετοκούνμπο: θα κάνω τα πάντα για να γίνω ο καλύτερος στο NBA – THE PAPER\nΕνθουσιασμένος από τη μεγάλη νίκη των Μπακς μέσα στο Χιούστον επί των Ρόκετς με 116-109, αλλά φυσικά και με την δική του “μαγική” εμφάνιση ήταν ο Γιάννης Αντετοκούνμπο, που δήλωσε πως θα κάνει τα πάντα για να γίνει ο κορυφαίος παίκτης στο ΝΒΑ.\n«Νομίζω ότι κάναμε καλή δουλειά, όχι μόνο στον τρόπο που επιτεθήκαμε, αλλά και έτσι όπως παίζαμε όλη τη διάρκεια του αγώνα», είπε ο Έλληνας σούπερ σταρ, που έφτασε σε double-double, με 27 πόντους (8/15 δίποντα, 0/1 τρίποντο, 11/14 βολές) και 21 ριμπάουντ (ρεκόρ καριέρας), ενώ είχε επίσης 5 ασίστ και ένα κλέψιμο σε 36 λεπτά συμμετοχής!\nΜία εμφάνιση που …ανάγκασε τον συμπαίκτη του, Μπρουκ Λόπεζ, να τον χαρακτηρίσει ως κορυφαίο παίκτη στο ΝΒΑ.\n«Ο Μπρουκ είναι ο μεγαλύτερος θαυμαστής μου. Κι εγώ πιστεύω πως είναι ο καλύτερος σουτέρ. Για να είμαι ειλικρινής, εγώ θέλω να γίνομαι κάθε ημέρα καλύτερος. Κάποια στιγμή μπορεί να συμβεί, δεν ξέρω αν είμαι ακόμη σε αυτό το σημείο, αλλά θα κάνω ό,τι μπορώ για να τα καταφέρω, γιατί αυτό θέλω», είπε.\n«Για εμένα ήταν ένα ακόμη ματς. Το μόνο που με νοιάζει είναι η νίκη. Προσπαθώ να βοηθώ την ομάδα μου και να τα δίνω όλα. Μετά όλα τα άλλα, παίρνουν το δρόμο τους. Είναι ωραίο να συμμετέχεις σε ένα τέτοιο ματς, που όλοι περίμεναν. Είναι μια διαδικασία εκμάθησης, είμαι 24 και είναι κάτι νέο για μένα. Προσπαθώ να ζω την στιγμή και να κερδίζω».\nΟ Αντετοκούνμπο ανήκει στο ΝΒΑ [βίντεο] NBA: Στην πεντάδα και πάλι ο Αντετοκούνμπο Ο Καλάθης πρωταγωνιστής στον ελληνικό «εμφύλιο« του NBA (+ video)


Η Monsanto αγόρασε Μελισσοκομικό Οργανισμό Έρευνας - Karvouno.com\nΗ εταιρεία Monsanto, κολοσσός της βιοτεχνολογίας, η οποία κατηγορείται σήμερα ότι συμβάλλει καταστροφή των μελισσών, λόγω των μεταλλαγμένων ποικιλιών που προσπαθεί να επιβάλλει στον κόσμο όλο, αγόρασε έναν από τους μεγαλύτερους οργανισμούς έρευνας που ασχολείται με το θέμα των μελισσών και τη μείωση του πληθυσμού τους.\nΗ Πολωνία απαγόρευσε τα προιόντα της Μονσάντο λόγω των συνεχών θανάτων μελισσών, από το μεταλλαγμένο καλαμπόκι της. Είναι λοιπόν προφανές γιατί αποφάσισε να αγοράσει μία από τις μεγαλύτερες Μελισσοκομικές εταιρείες έρευνας του πλανήτη, καθώς έχει γίνει και γνωστή λόγω ίντερνετ η ρήση του Αινστάιν για παγκόσμια καταστροφή σε περίπτωση έλλειψης μελισσών.\nΑπό τον Σεπτέμβριο του 2011 διαδόθηκε στα δημόσια δελτία τύπου πως η Μονσάντο αγόρασε τη Beelogics, μια και δόθηκε τόση βαρύτητα στο ζήτημα λόγω Πολωνίας, γιατί πριν, κανείς δεν άκουγε τις οικολογικές οργανώσεις. Είναι λοιπόν πλέον ιδιοκτήτρια ενός από τους μεγαλύτερους οργανισμούς που μελετάει την προστασία της επικονίασης των εντόμων, πιστοποιημένος από το υπουργείο Γεωργικής Ανάπτυξης των ΗΠΑ γεγονός που δίνει ένα μεγάλο πλεονέκτημα στη Monsanto.\nΣτην ιστοσελίδα τους διαβάζουμε τα εξής: “Έργο του Beelogics είναι να φυλάξει την υγεία των μελισσών παγκοσμίως.” Είναι δε αναγνωρισμένος οργανισμός και από τους μεγαλύτερους εντομολόγους του πλανήτη για το έργο του. Φυσικά, το υπουργείο είναι σε συνεργασία με την Monsanto και το κυβερνητικό τους γραφείο φροντίζει ώστε τα οικονομικά της Μοnsanto να συνεχίζουν να αυξάνονται, παρέχοντας τις σχετικές άδειες για τους νέους μεταλλαγμένους σπόρους και ποικιλίες της. Λέγεται πως η Monsanto δεν έπαιρνε τις άδειες τόσο γρήγορα, ειδικά για καλλιέργειες που υπήρχαν ενδείξεις πως προκαλούσαν βλάβες και σοβαρά προβλήματα υγείας.\nΟ Steve Censky, επικεφαλής Αμερικανικής Ένωσης Καλλιέργειας Σόγιας, το λέει ξεκάθαρα. Αυτό ήταν μία κίνηση για την Monsanto ν’ αυξήσει τα κέρδη της «Εξ’ άλλου δεν υπάρχει ανάλογο ενδιαφέρον για τη δημόσια υγεία, μόνο για τον ανταγωνισμό.»\nΌταν λοιπόν η Monsanto δεν μπορεί να δώσει απαντήσεις για την περιβαντολλογική καταστροφή που επιφέρει, αγοράζει την κατάλληλη ελεγκτική εταιρεία για να μπορεί να πιθαναγκάσει τους ειδικούς της να πιστοποιήσουν ό,τι τη συμφέρει για να συνεχίσει το καταστροφικό της έργο στα ωφέλιμα αυτά έντομα, από τα οποία εξαρτάται η επικονίαση όλων των φυτών.